qundao/data-zh-poetry huggingface dataset:
凤凰台上忆吹箫 其二 梦中美人
作者：徐石麒
朝代：清
体裁：词

灯落花时，枕横山处，蓦然有径寻春。见妖姿恰可，好语宜人。自念佳缘如此，不负我、半世情真。轻挑逗，羞还掩笑，娇不胜嗔。殷勤。此时意好，第一个知心，更复谁论。正消磨旧恨，款曲新恩。可奈灵心如刺，收拾了、一段行云。朦腾里，莫教眼醒，犹抱衾温。
凤凰台上忆吹箫 其四 意中美人
作者：徐石麒
朝代：清
体裁：词

一点常凝，频年不遇，依稀有个卿卿。要兼花比色，选玉评声。那更温柔心性，挑剔尽、词赋丹青。堪怜是，高怀独绝，于我多情。盈盈。时来醉眼，自不屑凡媛，舞榭歌亭。有风流万种，拟向他倾。待阙鸳鸯社里，消受我、雾帐云屏。何时幸，销魂真个，笑眼双青。
凤凰台上忆吹箫·镜中美人
作者：徐石麒
朝代：清

白玉台前，珊瑚枝上，风流谁道无双。任偏髾倒晕，一样新妆。恰似嫦娥十五，月殿里、满面端相。娇无语，为颦为笑，猜断人肠。行行。比肩虽好，却不是苏娘，并炤鸾皇。但回眸内顾，不漏纱窗。应是多情珍重，未肯教、轻盼才郎。梳妆了，罗巾乍掩，莫倩蜂狂。灯落花时，枕横山处，蓦然有径寻春。见妖姿恰可，好语宜人。自念佳缘如此，不负我、半世情真。轻挑逗，羞还掩笑，娇不胜嗔。殷勤。此时意好，第一个知心，更复谁论。正消磨旧恨，款曲新恩。可奈灵心如刺，收拾了、一段行云。朦腾里，莫教眼醒，犹抱衾温。招取芳魂，约来新样，一时扶上轻绡，似纱棂隔影，罗帐藏娇。也自轻胭嫩粉，揉撋得、不避人嘲。凝神久，眼波欲动，脸晕疑潮。朝朝。闲相望也，不信道人间，有此丰标。将莲腮暖熨，兰气微调。待把真娘旧事，重说与、今日儿曹。还须怕，蛾眉生妒，未许人瞧。一点常凝，频年不遇，依稀有个卿卿。要兼花比色，选玉评声。那更温柔心性，挑剔尽、词赋丹青。堪怜是，高怀独绝，于我多情。盈盈。时来醉眼，自不屑凡媛，舞榭歌亭。有风流万种，拟向他倾。待阙鸳鸯社里，消受我、雾帐云屏。何时幸，销魂真个，笑眼双青。
十六字令·别意
作者：徐石麒
朝代：清
体裁：词

将进酒，长歌驻短亭。闲停拍，双泪落新声。
千秋岁·渔舟
作者：徐石麒
朝代：清
体裁：词

湖光如镜。绿褪浮云影。天上下，琉璃整。苍鸥流荇远，白鹭行沙静。船起处，夕阳犹在蓑衣领。说着烟波景。几个扁舟兴。归去也，秋风冷。放歌欹竹枕，买酒寻花径。人不道，渔翁醉也渔翁醒。
南乡子 其一 与然倩雨先饮村酤
作者：徐石麒
朝代：清
体裁：词

春去几何程。剩有湖山一带青。寻向绿杨桥上去，多情。莺老犹能作慢声。有酒且提瓶。莫向青天话不平。万事不求求一醉，无情。薄酒临风忒易醒。
南乡子 其二 金陵道中
作者：徐石麒
朝代：清
体裁：词

霜叶冷江湄。何处秋山嵌落晖。行遍雨花台下路，追随。我马玄黄唤不肥。借问酒家谁。十五当垆解画眉。买得松醪休浪醉，葳蕤。听唱金钗两臂垂。
南乡子·与然倩雨先饮村酤
作者：徐石麒
朝代：清

春去几何程。剩有湖山一带青。寻向绿杨桥上去，多情。莺老犹能作慢声。有酒且提瓶。莫向青天话不平。万事不求求一醉，无情。薄酒临风忒易醒。霜叶冷江湄。何处秋山嵌落晖。行遍雨花台下路，追随。我马玄黄唤不肥。借问酒家谁。十五当垆解画眉。买得松醪休浪醉，葳蕤。听唱金钗两臂垂。
南乡子·美人浴
作者：徐石麒
朝代：清
体裁：词

晚鬓卸惊鸦。促办温泉屑木瓜。俯向灯前开绣衵，羞他。一手斜牵小婢遮。春水浸梨花。香雾侵人胜馆娃。自是深闺人不见，棂纱。更有春光漏一些。
南唐浣溪沙·述怀
作者：徐石麒
朝代：清
体裁：词

莫把身名叩懒残。半生意在有无间。拾得新诗浑未省，几人看。云径竹摇山翠薄，玉壶齑嚼水晶寒。船上月明蓑上雨，老湖干。
南歌子 其一 湖中自适
作者：徐石麒
朝代：清
体裁：词

茶灶烟初篆，诗瓢梦已华。门前鹦鹉向人哗。定是青溪老衲、访山家。点易新研露，谈经巧笑花。脱巾高唱白云斜。不信壶天、更有泛仙查。
南歌子 其三 病中作
作者：徐石麒
朝代：清
体裁：词

璧月时侵榻，檐风自掩门。无聊枕上耐呻吟。羞说烟花三月、旧时春。病里研诗细，愁中得句真。青山管取卧游人。领得离骚滋味、两三分。
南歌子 其二 戏作女儿词
作者：徐石麒
朝代：清
体裁：词

十样耽眉癖，三年学步痴。新来样子脱西施。便教名花自对、也相思。鬟髻堪钗玉，衣裳足绣丝。未窥帘幕少人知。可奈年年不嫁、损春时。
南歌子·湖中自适
作者：徐石麒
朝代：清

茶灶烟初篆，诗瓢梦已华。门前鹦鹉向人哗。定是青溪老衲、访山家。点易新研露，谈经巧笑花。脱巾高唱白云斜。不信壶天、更有泛仙查。十样耽眉癖，三年学步痴。新来样子脱西施。便教名花自对、也相思。鬟髻堪钗玉，衣裳足绣丝。未窥帘幕少人知。可奈年年不嫁、损春时。璧月时侵榻，檐风自掩门。无聊枕上耐呻吟。羞说烟花三月、旧时春。病里研诗细，愁中得句真。青山管取卧游人。领得离骚滋味、两三分。
卜算子·春怨
作者：徐石麒
朝代：清
体裁：词

也赋恋花才，剩有担花誉。百拜枝头杜宇儿，留得春儿住。啮尽断肠诗，嚼破伤心句。早识春愁惯著人，撚取春归去。
双飞燕·秋兴
作者：徐石麒
朝代：清
体裁：词

知他甚日，被风雨催将，雁儿来了。霜篱冷落，困煞黄花多少。持酒又翻新调。留不住、斜阳树杪。眼前无数关情，十里野田秋烧。可是英雄易老。但水渺山濛，不堪登眺。劝人归去，只有子规声好。傲得烟波旧稿。稳睡足、渔翁一觉。都来不管离忧，一任楚天芳草。
唐多令·重阳感旧
作者：徐石麒
朝代：清
体裁：词

曾忆是重阳。垆头新酒香。戴黄花、携手同行。去日而今能几许，追往事，费徬徨。若个在吾旁。重经旧酒场。怕伤怀、按住柔肠。歌伎但歌行乐事，莫为我，变新腔。
喜居松
作者：徐石麒
朝代：清
体裁：七言律诗

误点朝章十五年，而今始结一枝缘。近窗绿洗机山雨，夹屋红流歇浦泉。书舍矮依嘉树置，吟坛高傍好花悬。尚须拳石看云起，拟买南山半亩田。
夜发静海抵直沽
作者：徐石麒
朝代：清
体裁：七言律诗

禾黍高低弄夕醺，樯灯零乱破黄昏。树蒸夜气三分雨，帆挂秋风一叶云。静海金钲传古戍，直沽牙阃驻新军。筹边已竭东南力，何日辰韩始策勋。
定风波·泛湖即事
作者：徐石麒
朝代：清
体裁：词

秋水清于不夜天。乘风荡桨绿溅溅。白鹭沙头渔吹起。来矣。未曾相识也相怜。话里欲将诗换蟹。不解。却携小扈叩余弦。为问瓦盆何所有。沽酒。持螯共醉不须钱。
山亭柳·咏隋堤柳和邹程村韵
作者：徐石麒
朝代：清
体裁：词

遥想风流。仅见此温柔。曾试与，拂迷楼。眉黛何人重扫，舞腰还为谁留。风里不知人意只自轻浮。烟花三月当年梦，青青依旧绕邗沟。何许事，使人愁。正是藏鸦稳处，夜深犹见灯篝。多少行人醉也，常系归舟。
念奴娇·拟桃源
作者：徐石麒
朝代：清
体裁：词

白云生处，水濛濛、疑去人间非远。四望不知烟火岸，夜寂微闻鸡犬。松子崖前，梅花谷里，一径青畴展。科头箕踞，此中人似嵇阮。不比旧日桃源，花开花谢，犹有渔郎见。拳土不曾经禹甸，自有芝田兰畹。鹤拂天秋，树迷烟暝，鹭宿沙痕浅。天然图画，乍开却又还捲。
恋绣衾·隐居
作者：徐石麒
朝代：清
体裁：词

芳杜洲前薜荔村。偏人闲、寻一段春。又傍疏篱种柳，要门前、添一块云。鹤飞不去猿啼住，怕山灵、移一道文。白眼科头箕踞，向林间、留一个人。
意难忘·美人舞
作者：徐石麒
朝代：清
体裁：词

长袖翩跹。惯迷云弄月，轻似秋千。花光争蜡焰，香气杂炉烟。金钏响，玉钗偏。恁加意娟娟。小凌波，折腰新步，消得人怜。几多佳客华筵。尽摩娑醉眼，酒政停喧。鸦云松宝髻，粉汗湿香肩。歌玉树，落金莲。恍身是飞仙。只愁伊，乘风归去，想勾经年。
拂霓裳
作者：徐石麒
朝代：清
体裁：词

望中原，故宫锦树障烽烟。惊坐起，凉宵梦断蒋陵前。金人倾宝露，玉女绣苔钱。问当筵，有谁能、醉鼓渐离弦。西台哭罢，三户里、识遗贤。欹皂帽，吹箫乞食总堪怜。英雄身未死，屠钓技常连。又何颜，许青门、瓜种故侯田。
拂霓裳·邀袁箨庵看演珊瑚鞭传奇
作者：徐石麒
朝代：清
体裁：词

尽商量。人生万事熟黄梁。收拾在，春风锦绣一奚囊。英雄啼有泪，儿女笑生香。杜韦娘。趁当筵、歌舞拂霓裳。风流况是，客座上，有周郎。摧拍了，不教弦管误宫商。调高人语静，烛短酒杯长。谩端相。绣帘开、明月绕歌梁。
摊破浣溪沙 其一 夏夜即事
作者：徐石麒
朝代：清
体裁：词

月到檐梅女字枝。幽人贪夜未眠时。自捲湘帘惊燕子，坐庭墀。露滑琴弦寻调乱，风欺炉火得香迟。花影满身寒不起，少人知。
摊破浣溪沙 其二 题秋棂词
作者：徐石麒
朝代：清
体裁：词

自是诗肠别有肠。冰壶濯魄冷而香。二十四风徵好句，满奚囊。锦字簇成花伎俩，新声押就鸟宫商。谁按锦筝歌此曲，杜韦娘。
摊破浣溪沙·夏夜即事
作者：徐石麒
朝代：清

月到檐梅女字枝。幽人贪夜未眠时。自捲湘帘惊燕子，坐庭墀。露滑琴弦寻调乱，风欺炉火得香迟。花影满身寒不起，少人知。自是诗肠别有肠。冰壶濯魄冷而香。二十四风徵好句，满奚囊。锦字簇成花伎俩，新声押就鸟宫商。谁按锦筝歌此曲，杜韦娘。
晓发新州
作者：徐石麒
朝代：清
体裁：五言律诗

江抱新州碧，沙仍旧日黄。难期晴雨色，莫辨水云光。逆旅便风俗，征人渐老苍。平生我任达，久矣破行藏。
望匡庐
作者：徐石麒
朝代：清
体裁：五言律诗

突兀此何处，匡君庐亘天。黛浮五老壁，青入九江船。慧远林中寺，康王谷口泉。苻生今已老，谁与买山钱。
木兰花慢 其一 月下美人
作者：徐石麒
朝代：清
体裁：词

惯娇怜软惜，常欲自，拟嫦娥。向云母窗前，琉璃阶下，小步轻那。徘徊几回顾影，更喁喁、私语意如何。恋此清光不寐，孤帏想也情多。乘槎隐隐隔明河。奈树影婆娑。看脸晕霞时，眼横波际，好景偏讹。欲凭广寒高处，问霓裳、一曲待谁歌。今夜炤人两地，炤人还炤心么。
木兰花慢 其三 花下美人
作者：徐石麒
朝代：清
体裁：词

是天公分付，教紫翠，伴芳姿。每采馥临风，怡寒吸露，引步迟迟。殷然探梅消息，傍雨檐、拣遍两三枝。赚得金蜂玉蝶，联翩追趁多时。可怜芳径独寻诗。岂料有人知。但繁绿侵眉，斜红绕脸，望里参差。遣莺问他心事，到春风、闹处怎生支。拾取梦魂归去，飞红散作相思。
木兰花慢 其二 帘下美人
作者：徐石麒
朝代：清

问湘妃何事，提掇尽，古今情。把绿玉千条，红珠万颗，织作愁城。无端障风掩月，向青闺、终日锁娉婷。最是玲珑色笑，耐人影响推评。琅？疑听玉钩声。幸一见分明。想得意看花，留心放燕，纤手曾擎。东风只须半晌，漫安排、银蒜押双？。扫却满街明月，放他一点灯青。
木兰花慢 其二 帘下美人
作者：徐石麒
朝代：清
体裁：词

问湘妃何事，提掇尽，古今情。把绿玉千条，红珠万颗，织作愁城。无端障风掩月，向青闺、终日锁娉婷。最是玲珑色笑，耐人影响推评。琅�疑听玉钩声。幸一见分明。想得意看花，留心放燕，纤手曾擎。东风只须半晌，漫安排、银蒜押双�。扫却满街明月，放他一点灯青。
木兰花慢 其二 帘下美人
作者：徐石麒
朝代：清

问湘妃何事，提掇尽，古今情。把绿玉千条，红珠万颗，织作愁城。无端障风掩月，向青闺、终日锁娉婷。最是玲珑色笑，耐人影响推评。琅𤨿疑听玉钩声。幸一见分明。想得意看花，留心放燕，纤手曾擎。东风只须半晌，漫安排、银蒜押双𦀚。扫却满街明月，放他一点灯青。
木兰花慢 其四 灯下美人
作者：徐石麒
朝代：清
体裁：词

有谁家榆火，分得到，小窗间。敢银烛华筵，红篝鸳帐，曾炤新欢。无情此时独坐，教荧荧、一点慰春寒。几度爆花眼困，再令挑草心悭。有心人共此更阑。常为惜韶颜。怕露湿光微，风摇焰闪，倦眼难看。云屏向人有意，知今宵、瘦影为谁单。只待兰膏尽也，将人催上巫山。
木兰花慢·月下美人
作者：徐石麒
朝代：清

惯娇怜软惜，常欲自，拟嫦娥。向云母窗前，琉璃阶下，小步轻那。徘徊几回顾影，更喁喁、私语意如何。恋此清光不寐，孤帏想也情多。乘槎隐隐隔明河。奈树影婆娑。看脸晕霞时，眼横波际，好景偏讹。欲凭广寒高处，问霓裳、一曲待谁歌。今夜炤人两地，炤人还炤心么。问湘妃何事，提掇尽，古今情。把绿玉千条，红珠万颗，织作愁城。无端障风掩月，向青闺、终日锁娉婷。最是玲珑色笑，耐人影响推评。琅？疑听玉钩声。幸一见分明。想得意看花，留心放燕，纤手曾擎。东风只须半晌，漫安排、银蒜押双？。扫却满街明月，放他一点灯青。是天公分付，教紫翠，伴芳姿。每采馥临风，怡寒吸露，引步迟迟。殷然探梅消息，傍雨檐、拣遍两三枝。赚得金蜂玉蝶，联翩追趁多时。可怜芳径独寻诗。岂料有人知。但繁绿侵眉，斜红绕脸，望里参差。遣莺问他心事，到春风、闹处怎生支。拾取梦魂归去，飞红散作相思。有谁家榆火，分得到，小窗间。敢银烛华筵，红篝鸳帐，曾炤新欢。无情此时独坐，教荧荧、一点慰春寒。几度爆花眼困，再令挑草心悭。有心人共此更阑。常为惜韶颜。怕露湿光微，风摇焰闪，倦眼难看。云屏向人有意，知今宵、瘦影为谁单。只待兰膏尽也，将人催上巫山。
柳梢青·真州道中用秦少游韵
作者：徐石麒
朝代：清
体裁：词

风起晴沙。马蹄不谙，歧路交斜。荒市无人，断垣高树，犹着春花。征衫揾泪无涯。听不尽、西风晚鸦。隔岸青磷，望如烟火，疑是人家。
梦游仙 湖干新咏十首 其一
作者：徐石麒
朝代：清
体裁：词

湖居好，地僻可逃名。岸上桃花迷钓叟，门前柳树隐先生。相识亦何曾。
梦游仙 湖干新咏十首 其七
作者：徐石麒
朝代：清
体裁：词

湖居好，客至一茶葫。梅雨为添床下瓮，松风知沸墉边炉。何必入郇厨。
梦游仙 湖干新咏十首 其三
作者：徐石麒
朝代：清
体裁：词

湖居好，学圃不为迂。一笠自承窗外雨，几锄亲垦屋边芜。清供有园蔬。
梦游仙 湖干新咏十首 其九
作者：徐石麒
朝代：清
体裁：词

湖居好，别是瓠中天。麦秀桐华花甲子，鸿宾燕乳鸟寒暄。无术也知年。
梦游仙 湖干新咏十首 其二
作者：徐石麒
朝代：清
体裁：词

湖居好，闭户少人知。杜甫工诗吟恋苦，杨雄作赋字贪奇。乐此不知疲。
梦游仙 湖干新咏十首 其五
作者：徐石麒
朝代：清
体裁：词

湖居好，种秫有陂田。五斗不烦腰更折，一车何用口频涎。常此醉中天。
梦游仙 湖干新咏十首 其八
作者：徐石麒
朝代：清
体裁：词

湖居好，得意尽风流。喜逐渔郎歌欸乃，闲调鸟子学軥辀。殊胜石城讴。
梦游仙 湖干新咏十首 其六
作者：徐石麒
朝代：清
体裁：词

湖居好，满目是春妍。蝴蝶拍翻花一梦，鹁鸪啼彻柳三眠。此景正悠然。
梦游仙 湖干新咏十首 其十
作者：徐石麒
朝代：清
体裁：词

湖居好，安土便为家。一棹扬舟轻似蜢，数椽茅屋小于蜗。端不羡豪华。
梦游仙 湖干新咏十首 其四
作者：徐石麒
朝代：清
体裁：词

湖居好，鸟语亦清奇。喜报客来鸲鹆唤，苦留人住鹧鸪啼。憨态颇相宜。
梦游仙·湖干新咏十首
作者：徐石麒
朝代：清

湖居好，地僻可逃名。岸上桃花迷钓叟，门前柳树隐先生。相识亦何曾。湖居好，闭户少人知。杜甫工诗吟恋苦，杨雄作赋字贪奇。乐此不知疲。湖居好，学圃不为迂。一笠自承窗外雨，几锄亲垦屋边芜。清供有园蔬。湖居好，鸟语亦清奇。喜报客来鸲鹆唤，苦留人住鹧鸪啼。憨态颇相宜。湖居好，种秫有陂田。五斗不烦腰更折，一车何用口频涎。常此醉中天。湖居好，满目是春妍。蝴蝶拍翻花一梦，鹁鸪啼彻柳三眠。此景正悠然。湖居好，客至一茶葫。梅雨为添床下瓮，松风知沸墉边炉。何必入郇厨。湖居好，得意尽风流。喜逐渔郎歌欸乃，闲调鸟子学軥辀。殊胜石城讴。湖居好，别是瓠中天。麦秀桐华花甲子，鸿宾燕乳鸟寒暄。无术也知年。湖居好，安土便为家。一棹扬舟轻似蜢，数椽茅屋小于蜗。端不羡豪华。
次芜湖
作者：徐石麒
朝代：清
体裁：五言律诗

倚棹鸠兹邑，山光杂水氛。估樯蟠郭近，市语隔江闻。烟气凝为雾，歌风散入云。古来佳丽地，无日不纷纷。
水龙吟·咏杨花和苏公韵
作者：徐石麒
朝代：清
体裁：词

因何不见花开，纷纷只见花飞坠。临桃色减，拟梅香逊。颇无佳思，罗幌黏时，琼楼着处，几人深闭。想东君不为，繁华妆点，多只为、愁人起。遥忆灞桥上，折长条、绣鞍难缀。都来几日，韶光催迸，共人心碎。更学游人，随风化作，断萍流水。看一年一度春残，敢则是、天挥泪。
汉宫春 其一 楼上美人
作者：徐石麒
朝代：清
体裁：词

何处惊人，猛抬头正是，玉手推窗。盈盈半身欲度，云里衣裳。粉垣高峙，碍东风、扑落余香。看只有，无情杨柳，时时披拂明妆。分付花骢解意，到留连人处，莫谩嘶忙。知他恣情指点，意在谁行。徐听小语，又风筝、搀响檐廊。安得似，归飞燕子，随风挨入雕梁。
汉宫春 其三 船上美人
作者：徐石麒
朝代：清
体裁：词

水滑春融，见笙歌过处，一点娇红。惊传木兰身上，擎出芙蓉。嫣然半面，甚波光、摇荡帘栊。惟属取，知情晚炤，穿窗常近芳容。自喜凌波未动，趁牙樯宛转，已渡桥东。应怜冶游醉客，踏破芳茸。彩云渐远，望归帆、怨极西风。都道是、甄妃出浴，不知此赋谁工。
汉宫春 其二 马上美人
作者：徐石麒
朝代：清
体裁：词

刬地香尘，称东风驰骤，红袖翩跹。和裙自穿玉镫，忙似秋千。画桥高处，约金鞍、递出香肩。轻笑语，风流欲逞，窥人佯坠丝鞭。透额罗松宝髻，似明妃画里，卸却貂蝉。追随暖香暗度，一缕轻烟。朱门日暮，料葳蕤、重锁婵娟。且共向，春光骀宕，挥缰莫惜遗钿。
汉宫春 其四 枕上美人
作者：徐石麒
朝代：清
体裁：词

迟日函窗，是谁将白玉，斜倚珊瑚。多应踏青倦也，醉软流苏。胭霞黛月，尽教人、拟尽名姝。但拟到，含情盼处，悭人两点明珠。此际芳魂有梦，纵不迷楚岫，应在蓬壶。贪他海棠未醒，莫倩人扶。清泉香烬，怕衾寒、轻覆罗襦。空自有，鸳鸯绣谱，却教半冷红麸。
汉宫春·楼上美人
作者：徐石麒
朝代：清

何处惊人，猛抬头正是，玉手推窗。盈盈半身欲度，云里衣裳。粉垣高峙，碍东风、扑落余香。看只有，无情杨柳，时时披拂明妆。分付花骢解意，到留连人处，莫谩嘶忙。知他恣情指点，意在谁行。徐听小语，又风筝、搀响檐廊。安得似，归飞燕子，随风挨入雕梁。刬地香尘，称东风驰骤，红袖翩跹。和裙自穿玉镫，忙似秋千。画桥高处，约金鞍、递出香肩。轻笑语，风流欲逞，窥人佯坠丝鞭。透额罗松宝髻，似明妃画里，卸却貂蝉。追随暖香暗度，一缕轻烟。朱门日暮，料葳蕤、重锁婵娟。且共向，春光骀宕，挥缰莫惜遗钿。水滑春融，见笙歌过处，一点娇红。惊传木兰身上，擎出芙蓉。嫣然半面，甚波光、摇荡帘栊。惟属取，知情晚炤，穿窗常近芳容。自喜凌波未动，趁牙樯宛转，已渡桥东。应怜冶游醉客，踏破芳茸。彩云渐远，望归帆、怨极西风。都道是、甄妃出浴，不知此赋谁工。迟日函窗，是谁将白玉，斜倚珊瑚。多应踏青倦也，醉软流苏。胭霞黛月，尽教人、拟尽名姝。但拟到，含情盼处，悭人两点明珠。此际芳魂有梦，纵不迷楚岫，应在蓬壶。贪他海棠未醒，莫倩人扶。清泉香烬，怕衾寒、轻覆罗襦。空自有，鸳鸯绣谱，却教半冷红麸。
池口有怀
作者：徐石麒
朝代：清
体裁：五言律诗

黄鹤池边鹤，金鸡石上鸡。乘云千载去，落月几回啼。不见仙人迹，空传过客题。萧条暮江上，肠断楚天低。
沁园春 其一 村居
作者：徐石麒
朝代：清

此地吾庐，坐对青山，朝云暮霞。更纡回流水，随缘种竹，高低？石，任意栽花。绀菊宜篱，碧梧须井，自是山人布置佳。还堪喜，有东邻酒旆，西舍渔槎。春来纯是豪华。但醉舞狂歌忘日斜。笑花巢杜宇，何须怀土，草堂飞燕，不用思家。世事琴声，人情酒味，眼孔而今看破些。南窗卧，甚秋风觱栗，暮雨琵琶。
沁园春 其一 村居
作者：徐石麒
朝代：清
体裁：词

此地吾庐，坐对青山，朝云暮霞。更纡回流水，随缘种竹，高低�石，任意栽花。绀菊宜篱，碧梧须井，自是山人布置佳。还堪喜，有东邻酒旆，西舍渔槎。春来纯是豪华。但醉舞狂歌忘日斜。笑花巢杜宇，何须怀土，草堂飞燕，不用思家。世事琴声，人情酒味，眼孔而今看破些。南窗卧，甚秋风觱栗，暮雨琵琶。
沁园春 其一 美人发
作者：徐石麒
朝代：清
体裁：词

螓首堆春，䰀鬌天然，巫云一缭。似乌丝未综，支机方理；元蚕出浴，分茧初缫。鬒不容膏，滑难留栉，岂待桃花插后娇。新妆巧，任惊鸦堕马，伎尽终朝。盈盈不受云翘。但爱煞葳蕤小步摇。怕婆娑舞罢，偎人再整；蓬松睡起，揽镜重挑。花下徐行，风前背立，惜别踟躇手一搔。难忘底，是鸳鸯枕上，香雾飘飖。
沁园春 其三 美人腰
作者：徐石麒
朝代：清
体裁：词

袅袅婷婷，弱不胜衣，泠然半仙。想荆卿解舞，弓时呈技；孙娘学步，折处争妍。翠带围松，珠鞓样小，稳趁香袎并蒂莲。行来处，似受风轻燕，窣地翩跹。湘裙一捻堪怜。更著得春愁几度牵。但踏青情懒，微伸花下；绣红心倦，斜欠灯前。醉倚人娇，笑凭人软，须觅交红被底眠。偎郎语，道花枝欲亸，莫浪风颠。
沁园春 其二 美人腮
作者：徐石麒
朝代：清
体裁：词

满面娇憨，惟有香颐，含情最多。看春风暗度，燕支不染；晓霞天韵，越粉慵和。不语藏愁，无人托闷，枕上交痕手自搓。嗔人觑，把红衫掩醉，小扇障歌。嫣然亲近如何。殆软玉酥香未足过。见桃花潋滟，含羞添晕；梨云浮动，微笑生涡。夜色偏宜，春心不掩，玳瑁床前争认他。偎人久，有融融粉汗，偷拭香罗。
沁园春 其二 自况
作者：徐石麒
朝代：清
体裁：词

薜荔青青，芳杜招人，吾归北山。喜玄谈惊座，碧鸡堪语。缥缃插架，白鹤能衔。一橐春风，满怀秋月，收拾都来十亩闲。蓬门外，种几株高柳，不系征鞍。先生杖履闲闲。问何事春来更解颜。有司茶童子，探梅消息，校书女伴，报竹平安。骚不足歌，酒何庸惜，一梦华胥任往还。人间事，付花莺睍睆，社燕呢喃。
沁园春 其四 美人心
作者：徐石麒
朝代：清
体裁：词

一点灵犀，无有人知，荧荧到今。在若耶溪畔，浣纱曾捧；上阳宫内，欲锁难禁。才寄双眉，又拈三指，好向风流谱上寻。黄昏后，看篆香成字，吹玉传音。花间重掩罗襟。恐未许游蜂试浅深。怕长卿膝上，瑶琴巧拨；虎头画里，棘刺轻针。笑靥将来，眼波递出，珍重相思一寸金。分明处，在丁香舌上，细语微吟。
沁园春·村居
作者：徐石麒
朝代：清

此地吾庐，坐对青山，朝云暮霞。更纡回流水，随缘种竹，高低？石，任意栽花。绀菊宜篱，碧梧须井，自是山人布置佳。还堪喜，有东邻酒旆，西舍渔槎。春来纯是豪华。但醉舞狂歌忘日斜。笑花巢杜宇，何须怀土，草堂飞燕，不用思家。世事琴声，人情酒味，眼孔而今看破些。南窗卧，甚秋风觱栗，暮雨琵琶。薜荔青青，芳杜招人，吾归北山。喜玄谈惊座，碧鸡堪语。缥缃插架，白鹤能衔。一橐春风，满怀秋月，收拾都来十亩闲。蓬门外，种几株高柳，不系征鞍。先生杖履闲闲。问何事春来更解颜。有司茶童子，探梅消息，校书女伴，报竹平安。骚不足歌，酒何庸惜，一梦华胥任往还。人间事，付花莺睍睆，社燕呢喃。
沁园春·美人发
作者：徐石麒
朝代：清

螓首堆春，䰀鬌天然，巫云一缭。似乌丝未综，支机方理；元蚕出浴，分茧初缫。鬒不容膏，滑难留栉，岂待桃花插后娇。新妆巧，任惊鸦堕马，伎尽终朝。盈盈不受云翘。但爱煞葳蕤小步摇。怕婆娑舞罢，偎人再整；蓬松睡起，揽镜重挑。花下徐行，风前背立，惜别踟躇手一搔。难忘底，是鸳鸯枕上，香雾飘飖。满面娇憨，惟有香颐，含情最多。看春风暗度，燕支不染；晓霞天韵，越粉慵和。不语藏愁，无人托闷，枕上交痕手自搓。嗔人觑，把红衫掩醉，小扇障歌。嫣然亲近如何。殆软玉酥香未足过。见桃花潋滟，含羞添晕；梨云浮动，微笑生涡。夜色偏宜，春心不掩，玳瑁床前争认他。偎人久，有融融粉汗，偷拭香罗。袅袅婷婷，弱不胜衣，泠然半仙。想荆卿解舞，弓时呈技；孙娘学步，折处争妍。翠带围松，珠鞓样小，稳趁香袎并蒂莲。行来处，似受风轻燕，窣地翩跹。湘裙一捻堪怜。更著得春愁几度牵。但踏青情懒，微伸花下；绣红心倦，斜欠灯前。醉倚人娇，笑凭人软，须觅交红被底眠。偎郎语，道花枝欲亸，莫浪风颠。一点灵犀，无有人知，荧荧到今。在若耶溪畔，浣纱曾捧；上阳宫内，欲锁难禁。才寄双眉，又拈三指，好向风流谱上寻。黄昏后，看篆香成字，吹玉传音。花间重掩罗襟。恐未许游蜂试浅深。怕长卿膝上，瑶琴巧拨；虎头画里，棘刺轻针。笑靥将来，眼波递出，珍重相思一寸金。分明处，在丁香舌上，细语微吟。
浣溪沙 其一 湖中述怀呈园次
作者：徐石麒
朝代：清
体裁：词

杖履逍遥懒出山。怕他风雨做骄寒。半生经画为投闲。按候自浇花九九，迎春先扫径三三。此时应不在人间。
浣溪沙 其三 咏兰
作者：徐石麒
朝代：清
体裁：词

闹绿酣红强赴时。春工着意在芳姿，东风开送一枝枝。幽不乞怜君子傲，淡能存好美人痴，影宜图画韵宜诗。
浣溪沙 其二 与友人约为方外游
作者：徐石麒
朝代：清
体裁：词

高枕云根梦不飞。烟霞缭绕鹤身肥。薄情名誉免追随。小草肖人悭远志，文无赠我解当归。故园松菊正芳菲。
浣溪沙 其四 春闺
作者：徐石麒
朝代：清
体裁：词

春到花间燕子知。旧巢新葺傍人时。傍人人自不禁持。欲把青棠蠲旧忿，又拈红豆说相思。喃喃只是怨归迟。
浣溪沙·湖中述怀呈园次
作者：徐石麒
朝代：清

杖履逍遥懒出山。怕他风雨做骄寒。半生经画为投闲。按候自浇花九九，迎春先扫径三三。此时应不在人间。高枕云根梦不飞。烟霞缭绕鹤身肥。薄情名誉免追随。小草肖人悭远志，文无赠我解当归。故园松菊正芳菲。闹绿酣红强赴时。春工着意在芳姿，东风开送一枝枝。幽不乞怜君子傲，淡能存好美人痴，影宜图画韵宜诗。春到花间燕子知。旧巢新葺傍人时。傍人人自不禁持。欲把青棠蠲旧忿，又拈红豆说相思。喃喃只是怨归迟。
浪淘沙·难后留别
作者：徐石麒
朝代：清
体裁：词

相与说乘槎。无计留他。春花夜月尽鸣笳。只有青青双眼在，曾见繁华。飘泊向天涯。何处吾家。浮萍知否是杨花。自恨不如枝上鸟，犹自喳喳。
渔家傲·寄衣
作者：徐石麒
朝代：清
体裁：词

河畔青青无限草。雁声一度经秋老。兀坐高楼云树渺。寒料峭。那堪北地严霜早。新苎初成裁作袄。停针费尽心多少。又恐秋风吹瘦了。腰胯小。只须改换当时稿。
满庭芳·登燕子矶
作者：徐石麒
朝代：清
体裁：词

翠倚茭天，白防云路，断矶一掌孤擎。周遮人面，风破晚霞明。携酒自寻幽径，浑道是、未有人经。欹岩畔、一樽对月，歇语听江声。多情。相恋久，花间著句，石上留名。更凭高怅望，烟水冥冥。指点六朝旧事，犹疑在、月观风亭。长淮影，寒鸥暖鹜，千古泛金陵。
玉楼春·答友人
作者：徐石麒
朝代：清
体裁：词

问余寥落情何寄。曾向蜗庐寻活计。品题清浊酒升书，点次丹黄花及第。江潭憔悴长沙涕。不到江陵歌舞地。楮生砚史秃头公，拣遍人生真得意。
生查子·题雨先词
作者：徐石麒
朝代：清
体裁：词

梦来何处云，染就盈盈质。瘦影夺梅魂，寒韵惊筠骨。清讴浥露香，冷句凝秋湿。我愿作珊瑚，架上擎君笔。
眼儿媚·赠野云道人
作者：徐石麒
朝代：清
体裁：词

翛然四海任云浮。五月尚披裘。中山学醉，华山学睡，几日蓬头。两眉闲似缑山鹤，又解替人愁。咸阳古道，一腔渔鼓，只唱归休。
祝英台近·难后怀蕙庵
作者：徐石麒
朝代：清
体裁：词

雨中山，山下渡，犹是旧时路。指尽征帆，都向日边去。萧萧红蓼西风，白蘋秋水，望岭表、苏郎何处。莫回头。只有烟雨鸣鸠，惊飞夕阳坞。断刹荒丘。再诵鲍照赋。归来又恐伤心，人非物换，空一座、锦城如故。
秦楼月 其一 美人足
作者：徐石麒
朝代：清
体裁：词

谁雕琢。纤纤玉笋含香箨。含香箨。陌头轻步，似愁风恶。软红巧样真难学。阿郎寸指闲相谑。闲相谑。销魂被底，一钩盈握。
秦楼月 其三 美人魂
作者：徐石麒
朝代：清
体裁：词

垂帘幕。重重不锁春飘泊。春飘泊。柳丝花朵，几时牵著。睡乡写勾相思约。黄鹂窗外休轻薄。休轻薄。巫山正稳，不须惊觉。
秦楼月 其二 美人影
作者：徐石麒
朝代：清
体裁：词

愁无那。灯前似有人同坐。人同坐。新拈诗句，有谁曾和。阿谁暗闪金屏过。含羞吹却灯花堕。灯花堕。莫教好事，被他瞧破。
秦楼月 其四 美人胆
作者：徐石麒
朝代：清
体裁：词

空房怯。徘徊顾影羞明月。羞明月。有怀不寐，又愁灯灭。见郎犹自声呜咽。绣衾几度嗔郎劣。嗔郎劣。怦怦不语，指头空啮。
秦楼月·美人足
作者：徐石麒
朝代：清

谁雕琢。纤纤玉笋含香箨。含香箨。陌头轻步，似愁风恶。软红巧样真难学。阿郎寸指闲相谑。闲相谑。销魂被底，一钩盈握。愁无那。灯前似有人同坐。人同坐。新拈诗句，有谁曾和。阿谁暗闪金屏过。含羞吹却灯花堕。灯花堕。莫教好事，被他瞧破。垂帘幕。重重不锁春飘泊。春飘泊。柳丝花朵，几时牵著。睡乡写勾相思约。黄鹂窗外休轻薄。休轻薄。巫山正稳，不须惊觉。空房怯。徘徊顾影羞明月。羞明月。有怀不寐，又愁灯灭。见郎犹自声呜咽。绣衾几度嗔郎劣。嗔郎劣。怦怦不语，指头空啮。
美人词 其三 送酒美人
作者：徐石麒
朝代：清
体裁：词

锦瑟红牙玉柱筝。抱瓶花近美人行。一杯春酒送娉婷。笑指粉腮辞薄醉，暗挑丝鬓转柔情。怨红愁绿一声声。
美人词 其二 郊游美人
作者：徐石麒
朝代：清
体裁：词

得意春来分外姿。玉蝉娇趁海棠丝。翠勾红引步迟迟。好语暗猜风软款，韶颜争认柳参差。养花天里试相思。
美人词 其四 美人送酒
作者：徐石麒
朝代：清
体裁：词

酒在尊中潋滟波。泥人好句近人歌。且推檀板捧金罗。玉手斟时休道满，金莲约处不曾多。此宵无醉奈情何。
美人词 浣溪沙 其一 美人
作者：徐石麒
朝代：清
体裁：词

酒渍胭脂共染唇。盈盈一笑递香温。绿篝光里拣情人。胸帛交成花玉彩，腕阑简得柳金纹。向来心事为谁春。
美人词 浣溪沙 美人
作者：徐石麒
朝代：清

酒渍胭脂共染唇。盈盈一笑递香温。绿篝光里拣情人。胸帛交成花玉彩，腕阑简得柳金纹。向来心事为谁春。得意春来分外姿。玉蝉娇趁海棠丝。翠勾红引步迟迟。好语暗猜风软款，韶颜争认柳参差。养花天里试相思。锦瑟红牙玉柱筝。抱瓶花近美人行。一杯春酒送娉婷。笑指粉腮辞薄醉，暗挑丝鬓转柔情。怨红愁绿一声声。酒在尊中潋滟波。泥人好句近人歌。且推檀板捧金罗。玉手斟时休道满，金莲约处不曾多。此宵无醉奈情何。
苦寒行句曲道上
作者：徐石麒
朝代：清
体裁：古风

天寒敝絮僵如铁，车轮乍转车声咽。历过千山万山云，时飘三点五点雪。皮肤猬缩毛发张，蹇驴蹄滑愁道长。暮烟一点青句曲，鞭梢遥指此中宿。
苦寒行在句曲道上
作者：徐石麒
朝代：清
体裁：古风

天寒野行絮如铁，白日如夜车声咽。历过千山万山云，时飘三点四点雪。寒肤猬缩毛发张，行人面赤珊瑚僵。古道风悲怨游侠，蹇驴蹄滑愁道长。暮烟一抹青句曲，鞭梢遥指此中宿。夜分禅火灸僵身，侧拥芦花眠破屋。明日到家喜不远，犹恐雪深没驴眼。
虞美人·席前赠歌妓
作者：徐石麒
朝代：清
体裁：词

狂奴不爱杯中酒。只爱擎杯手。殷殷小语听莺声。说道一分清酒十分情。新歌半折香喉媚。消得今朝醉。摩挲倦眼向人时。那更笑持纨扇索题诗。
行香子 其一 歌自制曲
作者：徐石麒
朝代：清
体裁：词

韵谱新修。乐府精搜。舞阳春、高调谁俦。详推字眼，稳拍歌头。早冷吴歈，分楚艳，擅齐讴。不唱甘州。不知伊州。最宜传、二八歌喉。酒酣翠幄，花近红楼。正响琵琶，清羯鼓，润箜篌。
行香子 其二 自题读书处
作者：徐石麒
朝代：清
体裁：词

老树丫叉。瘦竹篱笆。径支离处士人家。犬无惊吠，莺有清哗。但席为帘，茅为瓦，纸当纱。炉内烹茶。瓶内簪花。客来时、园有壶瓜。红尘不到，白发休嗟。且读离骚，点周易，讲南华。
行香子·歌自制曲
作者：徐石麒
朝代：清

韵谱新修。乐府精搜。舞阳春、高调谁俦。详推字眼，稳拍歌头。早冷吴歈，分楚艳，擅齐讴。不唱甘州。不知伊州。最宜传、二八歌喉。酒酣翠幄，花近红楼。正响琵琶，清羯鼓，润箜篌。老树丫叉。瘦竹篱笆。径支离处士人家。犬无惊吠，莺有清哗。但席为帘，茅为瓦，纸当纱。炉内烹茶。瓶内簪花。客来时、园有壶瓜。红尘不到，白发休嗟。且读离骚，点周易，讲南华。
解佩令·醉美人
作者：徐石麒
朝代：清
体裁：词

晚妆添染，不消粉渍，正天然、一行霞起。微笑生涡，渐有依回人意。亸金钗、向郎肩倚。朦腾送眼，娇讹道字，吐不真、喁喁情事。正好欺他，做一段、风流佳致。拥行云、翠红乡里。
谢刘太史湛陆惠诗
作者：徐石麒
朝代：清
体裁：古风

予曾过大梁，临风怀伊挚。秉耒耕莘畴，遽抱唐虞志。一民不时雍，内沟发深思。此道久已陈，夫子愿躬试。文行动至尊，龙头亲简置。既穷太乙奇，复发鸿宝秘。早晚宜相麻，天下乃得治。麒也啙窳人，所受盈其器。承乏白云省，爰书失圣意。投荒分所宜，而况仅播弃。譬如累棋者，累高势自坠。烽火满近郊，逐臣正迁次。感君怀芍药，题扇以相遗。奄然蓬蒿人，俨若佩华璲。此情何可酬，此念何可寘。顿令松柏心，白首欲自刺。
豆叶黄·闺思
作者：徐石麒
朝代：清
体裁：词

珍珠帘外草萋萋。手撚青梅忆旧期。听彻黄鹂枝上啼。黛眉低。魂落江南泪落衣。
贺新凉·隐居
作者：徐石麒
朝代：清
体裁：词

恐是愁来路。借缑山、白云一块，补联秋树。六折山桥三面水，远却桃花几步。稳著得、闲鸥无数。烟火不留林外照，但苍霞、白石都堪煮。归去也，岂无故。门前只有浮查渡。问年来、山中甲子，未曾重数。车马欲通芳草信，访遍终南旧主。敢正被、猿惊鹤误。不著胡麻流水远，更一竿、垂向无名处。谁信道，有人住。
赠同乡朱六符
作者：徐石麒
朝代：清
体裁：古风

予本同圃蒿，飘在天一端。咫尺枌与梓，邈若霄汉间。翔鸟憩前林，猛虎恋故山。伤兹远游客，中夜积悲叹。忽遇故乡友，惊喜相盘桓。把臂问旧事，耆旧半摧残。忧根长愁条，泪下如奔湍。樽酒非不旨，安能起沈欢。幸君到故园，为我传平安。
踏莎行 其一 龙潭道中
作者：徐石麒
朝代：清
体裁：词

雁影惊时，山痕断处。白云一段迷红树。马蹄谙尽坂头霜，沿溪觅向孤村驻。浊酒新篘，寒烟未煮。一杯持共西风语。满山落叶做秋声，一天凉月无砧杵。
踏莎行 其二 望湖
作者：徐石麒
朝代：清
体裁：词

远树堆山，流云捧水。渔舟疑去天无几。波涵初月净无光，晚霞散作千端绮。芦荻洲前，茭蒲顷里。棹歌声逐西风起。野禽飞去不知名，烟波岂独元真子。
踏莎行·龙潭道中
作者：徐石麒
朝代：清

雁影惊时，山痕断处。白云一段迷红树。马蹄谙尽坂头霜，沿溪觅向孤村驻。浊酒新篘，寒烟未煮。一杯持共西风语。满山落叶做秋声，一天凉月无砧杵。远树堆山，流云捧水。渔舟疑去天无几。波涵初月净无光，晚霞散作千端绮。芦荻洲前，茭蒲顷里。棹歌声逐西风起。野禽飞去不知名，烟波岂独元真子。
醉春风·赠隐士
作者：徐石麒
朝代：清
体裁：词

冠也无心戴。带也无心佩。问翁何物最关情，爱，爱，爱。绿水重回，白云千点，青山一块。扫叶挑崧菜。煮酒烹螃蟹。醉来若更觅翁时，在，在，在。红树香中，黄花影里，碧梧声外。
钗头凤·途中觅酒
作者：徐石麒
朝代：清
体裁：词

春无价。寒无籍。一肩风雨难销假。摇鞭手。吟诗口。江山指顾，旧时杨柳。否，否，否。青山下。泉声泻。梨花共我筹今夜。沉思久。愁难帚。鸡声茅店，问他村酒。有，有，有。
锦缠道·幽栖
作者：徐石麒
朝代：清
体裁：词

万顷波涵，一段好山如画。种烟霞、称人潇洒。是谁独占东风下。剪竹编篱，不放闲车马。向疏林影外，一尊常把。步逍遥、共渔樵闲话。行人似解幽情道，画中人是，五柳先生也。
风流子 其一 秦淮歌馆
作者：徐石麒
朝代：清
体裁：词

青楼谁窈窕，抛红豆、新唱梦扬州。听宫字欲流，娇能掩误，徵音初变，弱不禁愁。一声绕，锦投三万轴，酒下十千筹。落日正低，西风初度，当杯入手，肯教淹留。今朝相逢好，私心计、拼取醉卧垆头。但使碧纱稳护，莫放吟眸。恐二陵风雨，寒惊客梦，三山草木，影落歌楼。老子壮心未已，还赋悲秋。
风流子 其二 感怀
作者：徐石麒
朝代：清
体裁：词

踏歌归去也，纶竿上、高挂黑羊裘。喜有意近人，犹存幽竹，忘机似我，惟有浮鸥。不须问，两丸新日月，几箭旧春秋。若说买名，徒低酒价，但言罟利，恐涴渔舟。兴亡谁家事，高粱上、怕听燕子啾啾。且向松关喂鹤，柳道骑牛。有奇书下酒，灯前破瓮，好风吹韵，花下拈阄。如此一生足矣，何必封侯。
风流子·秦淮歌馆
作者：徐石麒
朝代：清

青楼谁窈窕，抛红豆、新唱梦扬州。听宫字欲流，娇能掩误，徵音初变，弱不禁愁。一声绕，锦投三万轴，酒下十千筹。落日正低，西风初度，当杯入手，肯教淹留。今朝相逢好，私心计、拼取醉卧垆头。但使碧纱稳护，莫放吟眸。恐二陵风雨，寒惊客梦，三山草木，影落歌楼。老子壮心未已，还赋悲秋。踏歌归去也，纶竿上、高挂黑羊裘。喜有意近人，犹存幽竹，忘机似我，惟有浮鸥。不须问，两丸新日月，几箭旧春秋。若说买名，徒低酒价，但言罟利，恐涴渔舟。兴亡谁家事，高粱上、怕听燕子啾啾。且向松关喂鹤，柳道骑牛。有奇书下酒，灯前破瓮，好风吹韵，花下拈阄。如此一生足矣，何必封侯。
鹧鸪天·喜郭亦五刘元凯过访
作者：徐石麒
朝代：清
体裁：词

一到湖干屐齿稀。吟鞭若个指荆扉。百钱正此留燕市，三笑于今过虎溪。伤久别，怕轻离。奚童闲策蹇驴归。溪桥十里同携手，何处寒鸦噪晚晖。
鹧鸪天·美人写书
作者：徐石麒
朝代：清
体裁：词

坐拂云笺宝翰香。镜台弹指熟思量。草书珍重频千万，花字连环押一双。书释手，泪盈眶。殷勤小语寄书郎。薄情若问闲梳洗，不是当年堕马妆。
黄州晚泊
作者：徐石麒
朝代：清
体裁：五言律诗

赤壁云初暝，乌林日渐红。波摇两岸火，人语隔江风。梦鹤捎天路，然犀逼水宫。天寒游子意，清夜月明中。
晚坐鼓琴有怀叶子星期
作者：徐矿
朝代：清
体裁：五言律诗

鸿雁空秋影，离居一抚琴。閒云归岫远，皓月出林深。桂冷迟花气，城孤急杵音。枫江萧瑟甚，之子独登临。
蚤春郊游同登朝斗岩小饮分赋
作者：徐矿
朝代：清
体裁：七言律诗

东风几日绿成蹊，出郭晴烟散马蹄。预拟登山烹白石，何当载酒听黄鹂。岩花对客同高寄，竹杖逢僧当解携。爱煞汀洲芳草遍，裙腰一道翠烟迷。
挽曾国荃联
作者：徐祖毓
朝代：清
体裁：联

箕托继彭杨，朝无倚，民无依，故国无光，只赢得大江声遍哀歌，元老消沉关气数；圭锡隆方召，晋之赈，粤之防，平吴之绩，为怆是小子缘悭识面，伟人冠履隔云泥。
挽郭嵩焘联
作者：徐福澄
朝代：清
体裁：联

释褐起词曹，与曾胡诸老，同赞中兴，更为海国徇行，使节三年开济远；横经添讲舍，于汉宋群儒，独探奥旨，犹及礼堂写定，遗书百卷楷模新。
西湖茶舍联
作者：徐福辰
朝代：清
体裁：联

十载许勾留，与西湖有缘，乃尝此水；千秋同俯仰，惟青山不老，如见故人。
秋日送黄仙裳南归
作者：徐秉义
朝代：清

长安松下读书人，皂帽萧然迥出尘。暂傍香台寻胜侣，却乘秋水问归津。诗传摩诘真如画，豪拟元龙未觉贫。犹记高楼吟啸处，十年迢递海陵春。
太白楼联
作者：徐立纲
朝代：清
体裁：联

爱国有诗侪杜曲；报君以士识汾阳。
和元微之生春诗
作者：徐简
朝代：清
体裁：五言律诗

何处生春早，春生锦幔中。香吹金篆火，梦警玉钩风。绿髻堆鬟腻，红酥压酒融。小窗遐日照，花影隔纱丛。
宫词三首·其一
作者：徐简
朝代：清
体裁：七言绝句

看春偶立幔亭东，天语呼名内殿中。敕与司香薰雀尾，御衣旋覆象牙笼。
宫词三首·其三
作者：徐简
朝代：清
体裁：七言绝句

沉香亭子玉勾栏，植遍名花按月看。第一莫栽红芍药，此花开日又春残。
宫词三首·其二
作者：徐简
朝代：清
体裁：七言绝句

红楼昨夜醉春怀，玉导当场胜赌牌。却被帘钩轻触损，圣恩重赐九鸾钗。
添字昭君怨
作者：徐简
朝代：清

斗帐朝搴银蒜。绣幕夜燃兰焰。戏阄红豆唤郎猜。笑郎呆。看遍狼朱藉粉。无奈杏残梅褪。倚栏故意教鹦哥。骂儿夫。
西楼子
作者：徐简
朝代：清

下楼伴坠金蝉。画屏前。笑倩檀郎斜插、鬓云边。桃闪日，杏飘露，草拖烟。细嚼花须和露、唾红绵。
舒溪杂咏
作者：徐紫芝
朝代：清
体裁：七言绝句

斜曛划断雨余天，杨柳人家带晚烟。闲暇鸬鹚飞不起，回风吹落捕鱼船。
龙江除夕寄汪巨苍
作者：徐紫芝
朝代：清
体裁：七言绝句

阅历深知客路难，非关白首恋江干。岁除一息争千古，肯作寻常旅夜看。
挽曾国荃联
作者：徐绍垣
朝代：清
体裁：联

是衡岳七十二峰灵气所钟，片言悟道，三省修身，宗学接南丰，伯仲之间伊吕见；为国朝数千百年中兴而出，一代伟人，万家生佛，大名高北斗，荣哀惟有甫申多。
挽曾纪泽联
作者：徐绍垣
朝代：清
体裁：联

海国树长城，文武忠贞，诸葛大名难与并；春风陪末座，因缘香火，南丰遗爱最堪悲。
挽荆山叔祖
作者：徐绍基
朝代：清

涵古茹今学力深，轗轲长此困青衿。衔杯惯洒穷途泪，落笔时成掷地金。泉路未忘终古事，云霄犹聚半生心。空留遗帙邱山重，未竟摩桫涕满襟。
春仲省墓
作者：徐绍基
朝代：清

出自西郭门，微风扇柔枝。蜿蟺九垆山，绀寒云气垂。彳亍足新愈，道出祖陇陲。既无郁葱树，终鲜屹立碑。一步一凝睇，当是而更非。尚忆黄莺庙，摄以白云祠。肃肃谒墓下，有翁前致词。云是泾里来，不问渠能知。此兆蜘蛛似，土脉人称奇。繄惟予小子，山麓褰书帷。醴泉汇一源，芝草苗华滋。昔我先人葬，一瓦覆靡遗。高高祖孑立，蔚为世人师。忠撼葫桥水，孝达金陵逵。世泽閟未泄，乃衍泾里支。一传吴振铎，七叶经敷菑。前光恐遏佚，代谢会有时。三世皆反葬，岁岁一来兹。以此卜壤吉，以此永人思。翁闻言若悟，在德不在陂。所嗟咫尺地，曾未东西驰。胡然躬省视，日暮患路歧。封树非古也，四尺防何嶷。眷言栽松柏。缭以坚藩篱。镌碣寿姓氏，不必盘蛟螭。一心抱尔尔，搦管吾守贻。祖德愧谢咏，家风追潘诗。行吟抵馆舍，四座春风披。
王半塘世丈枉和爰叠前韵五首
作者：徐绍基
朝代：清

杏林康了自年年，且赋归与养性天。一自石梁分襼后，云停月落数灯前。衙斋灯火一编陈，骨力原宜耐苦辛。归听山村牛背篴，免教白首尚依人。白云荐岁盼家山，游子惊心碾铁环。到此江南为接壤，宿迁关去便扬关。淩云意气昔年豪，痛饮何须读楚骚。不觉中途憔悴甚，亭名怕说是劳劳。玄亭问字是翱翔，小草深沾湛露瀼。他日来游循故道，梦魂犹说郑公乡。
王半塘世丈枉和爰叠前韵五首·其一
作者：徐绍基
朝代：清

杏林康了自年年，且赋归与养性天。一自石梁分襼后，云停月落数灯前。
王半塘世丈枉和爰叠前韵五首·其三
作者：徐绍基
朝代：清

白云荐岁盼家山，游子惊心碾铁环。到此江南为接壤，宿迁关去便扬关。
王半塘世丈枉和爰叠前韵五首·其二
作者：徐绍基
朝代：清

衙斋灯火一编陈，骨力原宜耐苦辛。归听山村牛背篴，免教白首尚依人。
王半塘世丈枉和爰叠前韵五首·其五
作者：徐绍基
朝代：清

玄亭问字是翱翔，小草深沾湛露瀼。他日来游循故道，梦魂犹说郑公乡。
王半塘世丈枉和爰叠前韵五首·其四
作者：徐绍基
朝代：清

淩云意气昔年豪，痛饮何须读楚骚。不觉中途憔悴甚，亭名怕说是劳劳。
简陈吉甫
作者：徐绍基
朝代：清

宰相宰天下，邑宰宰一方。司牧尤亲民，慎简惟贤良。疾苦逾切肤，夙夜耿不忘。剔弊审厥要，无取轻更张。下车一儆百，所恐锄非稂。煦妪以为仁，水濡趋沦亡。酌施谐风土，意必衷先王。蔀屋一气孚，童耇时跻堂。读法匪具交，游手归农桑。傔从屏尝试，冰铁为肝肠。壶飧易见德，况系万民望。先生蓄经济，教泽敷中阳。桃李久成蹊，移填蔽芾棠。养民亟于士，井通津润长。弗以憔悴甚，难与储仓箱。弗以驵侩染，难与追陶唐。掣肘不获施，利钝由彼苍。为宰咸岂弟，天下乃平康。阔疏比刍荛，用以发吾狂。长安遽言别，洛下犹相羊。南鸿渺天末，区区缄报章。
通济门怀金正希、黄介子二先生
作者：徐绍基
朝代：清

我从旧禁城边过，咫尺南寻通济门。不觉抚膺三叹息，有怀绝脰两忠魂。一成一旅殷顽续，江右江干鲁殿存。碧血青燐归此土，谁为潸涕荐蘩蘋。
挽张之洞联
作者：徐绍桢
朝代：清
体裁：联

为熙朝应运而生，无愧致太平宰相；开中国维新之学，是乃造时势英雄。
挽朱一新联
作者：徐绍桢
朝代：清
体裁：联

负一时直臣名，非徒文苑儒林，增光国史；为两粤诸子痛，岂第感恩知己，独恋师门。
捣练子·秋夜
作者：徐绍芬
朝代：清

垂罗幌，拥香衾。银缸明灭夜沉沉。无端铁马声频送，幽梦惊残月半林。
挽张之洞联
作者：徐绍𣆀
朝代：清
体裁：联

学问政治，荷圣朝眷遇维隆，定国计于仓皇，正人心于末路，比岁来事变迭乘，臣力已殚、臣年已老；下吏寒儒，皆我公帡幪所隶，溯先民之矩矱，遗后进之追思，从此日泰山失仰，斯文谁属、斯世谁归。
偶作
作者：徐经纶
朝代：清
体裁：七言绝句

雨余时作霰数点，天远忽横山一眉。风力鸣窗欺鲁缟，漏痕蚀画学秦碑。
遣兴
作者：徐经纶
朝代：清
体裁：七言律诗

平时文采慕骞飞，竟与侏儒论饱饥。中散固非今世偶，孝章能恤少年讥。鸣蛙各有官私属，犬吠情知属越稀。何处沧桑渺尘土，一竿吾欲擅鱼矶。
太行绵亘上党之东险隘林立述其在潞安境内者示朱生甫
作者：徐继畬
朝代：清

太行走北干，山势何巑岏。河内与上党，两界起峰峦。潞州扼其吭，形胜留不刊。壶关汉名县，大河流急湍。新旧两窟窿，五丁凿奇观。其北为玉缺，高岭路纡盘。桃花隔两园，斗绝不容攀。林虑近可接，望之云漫漫。再北为潞城，虹梯空际蟠。鸟道回百折，投足欲走丸。樵苏尚彳亍，何人敢据鞍。奇险由天造，一夫可以完。下有芣兰岩，峨峨石剑攒。岝崿怖行旅，群吟《行路难》。黎城古建国，《式微》诗欣叹。东瞰吾儿峪，壶口旧安澜。雄关有遗址，雉堞半凋残。坡陀高数仞，山涧纡且宽。地利无可恃，常忧兵力单。楸园与石背，要隘烦控抟。行行渡漳水，古道走邯郸。我行来乘鄣，被命试师干。请缨虽有志，无如气力殚。聚米愧未能，括地借诗坛，伫闻吴楚捷，环瀛普乂安。
秋夜
作者：徐继畬
朝代：清

夜永难成寐，将眠又启扉。疏星低入树，凉露暗侵衣。忧国惭无分，悲秋客未归。闷来还剪烛，诗笔为频挥。行年过六十，万事付飘萍。扶老贫参朮，驱愁借醁醽。敢为双眼白，聊对一镫青。四壁蛩音起，悠然倚枕听。
秋夜·其一
作者：徐继畬
朝代：清

夜永难成寐，将眠又启扉。疏星低入树，凉露暗侵衣。忧国惭无分，悲秋客未归。闷来还剪烛，诗笔为频挥。
秋夜·其二
作者：徐继畬
朝代：清

行年过六十，万事付飘萍。扶老贫参朮，驱愁借醁醽。敢为双眼白，聊对一镫青。四壁蛩音起，悠然倚枕听。
闻客谈南中事
作者：徐继畬
朝代：清

游魂尚未脱黄巾，千里江流映碧磷。淮蔡何人方李愬，浔阳犹自阻卢循。萧条林木巢春燕，咫尺清波悯涸鳞。八载宵衣劳圣主，徒闻送喜万方频。
化成庵
作者：徐维城
朝代：清

放舟渺入水云乡，曲径通幽草木香。古树摩空凝暮霭，奇花舞景媚初阳。目无嚣俗来禅境，应有烟霞贮客囊。瓶钵随缘聊可托，不辞信宿此山房。
峨嵋庵
作者：徐维城
朝代：清

乍识峨嵋径，小桥溪半横。捎云千竹冷，供佛一镫清。菊圃荒春草，僧房起梵声。顿令心地静，我亦学无生。
春风
作者：徐维城
朝代：清
体裁：五言律诗

春风变万物，不变郁陶心。梦熟还乡路，愁连匝地阴。花时增怅惘，桑土计深沈。沙岸日初暝，徘徊犹苦吟。
普安道中
作者：徐翔鹍
朝代：清

暮色萧条岁欲阑，长途犹自赴征鞍。横穿峻岭几千丈，直下危峰数十盘。古树夕阳鸦影瘦，乱山残雪马蹄寒。风尘满眼愁无奈，始叹当年蜀道难。
临江仙·自题我园
作者：徐翙凤
朝代：清

竹坞云汀藏矮屋，一湾紧束双溪。疏帘清簟罢弹棋。结茅遗白石，载酒听黄鹂。柳外池塘鸂鶒睡，小桥斜渡花堤。闲扶藤杖课春畦。草堂明月上，稚子读书归。
清风亭
作者：徐肇伊
朝代：清
体裁：七言绝句

出郭岚光十里青，柳山桥下石邮亭。断云蒸雨千峰散，幽鸟一声何处听。
葛荫山庄联
作者：徐致靖
朝代：清
体裁：联

对此好湖山，再休提世外沧桑，人间营逐；无多新结构，且领略稚川丹诀，孤屿清风。
大科峰
作者：徐良琛
朝代：清

吾粤东西樵，角立不相让。飞云与大科，尤为两山望。罗浮吾未到，到此神已壮。七十青芙蓉，须萼俱内向。群峰奇自眩，此独正无傍。凛然立虚无，顾盼谁与抗。有如古帝王，端冕朝将相。宿云苦不去，吟目讵能放。林峦互出没，岩谷相演漾。浑疑堕海岛，出没随涛浪。呼谁挽天风，一扫呈万状。
白云洞
作者：徐良琛
朝代：清

崇崖抱天迥，乱石望虚齧。中虚深可怖，外峭步必蹶。四围互环合，万古无日月。我来初莫探，偶尔得其缺。飞桥跨缥缈，微径附行折。忽惊百丈泉，奋然下巉绝。天风鼓逾厉，怒与崖石裂。仰闻雷霆争，俯瞰草木折。绵绵吐寒气，森森砭客骨。奇踪天所秘，故孕在山窟。坐看衣上云，英英起峰笏。
月华
作者：徐节征
朝代：清
体裁：五言律诗

寂寂中元夜，青天看月华。深红敷蜀锦，浅碧翳宫纱。兔老毫生彩，蟾盈气吐霞。秋来云物好，瑞色映皇家。
满江红
作者：徐芝
朝代：清

七宝同心，早相伴、其人如玉。忆当日、谢公付与，凤头新琢。几度春风明镜晓，一朝噩梦天涯觉。卅九年，簪导尽飘零，奁中独。猛摧折，胶难续。伤往事，悲风木。想波恬古井，旧愁顿触。翡翠笔床离案久，梅花院落吟情缩。忽无端，鸿雪又留痕，人间读。
风入松·读集中吴门小怀女史咏谢琴风入松一阕，次韵奉寄素江先生正拍
作者：徐茝
朝代：清

断纹呵护土花间。留与后人弹。锦囊共贮先存敬，待焚香、谁敢轻看。传出忠肝义胆，胜闻流水高山。逋臣含泪望天关。坐鼓几曾闲。物经兵火消磨尽，只良才、千载依然。当有冰霜劲节，凄清声在鸣弦。
蝶恋花·题百蝶图
作者：徐茝龄
朝代：清

杀粉调铅如刺绣。拓得滕王，图画团团凑。变化金钱凭玉手。麻姑六幅仙裙皱。才说东家春草秀。又过西园，弹指秋花瘦。著处繁华红紫斗。依依梦想恁时候。
九日闭户独对菊花
作者：徐荣
朝代：清
体裁：七言律诗

无人来伴赋《登楼》，负手荒篱当出游。万里山川重九节，一枝风雨故乡秋。秘钱古有苏司业，作宦今惭马少游。歌舞冈头今日酒，几人欢笑数觥筹。
九日闭户独对菊花
作者：徐荣
朝代：清

无人来伴赋《登楼》，负手荒篱当出游。万里山川重九节，一枝风雨故乡秋。秘钱古有苏司农，作宦今惭马少游。歌舞冈头今日酒，几人欢笑数觥筹。
奉化道中寄怀
作者：徐荣
朝代：清
体裁：古风

姚君前夏过我饮，手持蒋侯荐士诗。倾囊出示一尺稿，高跨騄駬追娥曦。自辟鸿濛建旗鼓，主此世界非君谁？眼空四海亦许我，悬竿午影深相期。一别蹉跎忽三载，寄章未报惭殹唲。逢人问讯每讥笑，苦道著书常忍饥。君知时尚逐腥腐，鮀朝朱顿当门楣。吟诗作赋世不要，看我自好如君痴。七年湖上饿不死，沿檄又作东西驰。四明突兀蛟门奇，春风吹船沧海湄。春风吹来复吹去，青山满眼谁相知？闻君卖画且沽酒，闭门日对文君眉。固穷如此亦可乐，俯首何必为人羁？明朝扣户踏春雨，握手莫使杯行迟。醉索新诗仰天读，玉壶击碎从渠嗤。
徽江水
作者：徐荣
朝代：清

常怪徽江水，回环曲似钩。几疑山四合，不放水东流。更遣千林石，来迎一叶舟。天涯行役苦，说与鹧鸪愁。
拗岭
作者：徐荣
朝代：清

积翠远成岭，瞻高近无路。蚁穿方右旋，螺盘忽左顾。层冰惨不春，亭午冻犹冱。倚天石僵立，拂地云暗度。溪深下闻声，竹密上防露。三休惜双屐，一让枉百步。平生与世拗，兹行若予悟。江湖胡不归，戎马正多故。
挽顾远成妻沈氏联
作者：徐荣
朝代：清
体裁：联

美玉褫颜，明珠晦色；宝瑟永谢，瑶台顿倾。
梓树滩
作者：徐荣
朝代：清

榆溪缭而深，樟滩直而豁。地偏乱石据，门险众流夺。未到声先闻，滔滔殷天末。高云惊忽濆，老叶危已脱。青山如痴聋，终古遭恫喝。滩旁有寒鹭，久立不嫌聒。急流安得鱼，愚哉此生活。
江心寺楼联
作者：徐荣
朝代：清
体裁：联

众山遥对酒；孤屿共题诗。
清远峡
作者：徐荣
朝代：清

陡觉云当面，不知山到门。山飞一水出，水挟两山奔。石气青天上，风帆碧树根。无穷今古意，来问白头猿。
温口泊
作者：徐荣
朝代：清

画里青山伴客眠，刁骚篷背散寒烟。夜来领略诗人味，凉雨孤舟入楚天。
黄鹤楼放歌
作者：徐荣原
朝代：清
体裁：古风

天苍苍，云浪浪，八百里湖波茫。英雄割据事反覆，壁赤洲青吁可伤。陶庾风流又衰歇，黄鹤一声烟水长。黑貂之裘白接䍦，我来欲和崔公诗。菜佣屠酟尽白眼，惟有楼上回仙知。劝我以酒我醉不能持，授我以笛我懒不能吹。青天白日不觉远，仰视高空云气晚。不知何意恋红尘，璇室瑶房不思返。前水后水相续流，南楼月色何悠悠。诗情寂寞桃花庙，书札荒唐橘树洲。君不见白铜鞮中花满头，汉江垒土成糟邱。诗成掷笔水云裂，惊破万顷琉璃秋。
和韵
作者：徐莘田
朝代：清

竹堑溪山久艳称，旧游如梦忆曾经。故园松菊虽堪恋，争似移家住武陵。
上滩行
作者：徐葆光
朝代：清

祗命走闽服，崎岖敢易安。纸船托微命，上滩复下滩。上滩逆水怒，求进尺寸难。片石扼我险，力费千篙攒。下滩得水利，双楫如轻翰。穿针与走马，一泻百里宽。顺流虽云乐，触激无坚完。滩师头易白，斗捷摧心肝。上水既失利，小心事惊湍。救堕愁脱手，引汲心胆寒。釜悬船挂壁，溜急鱼升竿。步步自牵挽，力尽终跻攀。于此互乘除，得失如循环。上滩与下滩，请君择其间。
康熙戊戍六月朔奉命册封琉球述怀三首
作者：徐葆光
朝代：清

我生寡行役，敦敦守书案。少长太湖旁，临涯渺无岸。朅来京国游，涉江已三叹。浊流益奔驶，疑向银河乱。今将事澥东，宠命贲冗散。皇灵畼九垓，当险敢云惮。衔纶出区夏，邮签浩难算。八千闽越路，未及溟程半。涉川守忠信，古人宁我谩。兹游纵目初，奇绝平生冠。去家逾一纪，有母嗟尸饔。微名虽获忝，禄薄仍固穷。侍养曰有季，顾我如飘蓬。玄发恐日霜，倚门望屡安。七十古云稀，兹秋欣已逢。膝下阙亲拜，颂况徒为恭。闻命蹶焉起，问驿江之东。我家官河壖，水邮当此从。省觐始一遂，长跽献泥封。王程幸非迫，且复乐融融。家贫如屋败，榱桷强撑拄。大者既就挠，薄弱成何补。瘦妻岂云健，乃委持门户。二女皆获归，纫缉良辛苦。相见且欢喜，谪怨茹不吐。佳儿得嘉耦，此日来归祖。新妇前致辞，阶前彩双舞。不觉爱怜生，拭泪成姁语。水清石累累，此事自前古。至家不成归，离绪还缕缕。
康熙戊戍六月朔奉命册封琉球述怀三首·其一
作者：徐葆光
朝代：清
体裁：古风

我生寡行役，敦敦守书案。少长太湖旁，临涯渺无岸。朅来京国游，涉江已三叹。浊流益奔驶，疑向银河乱。今将事澥东，宠命贲冗散。皇灵畼九垓，当险敢云惮。衔纶出区夏，邮签浩难算。八千闽越路，未及溟程半。涉川守忠信，古人宁我谩。兹游纵目初，奇绝平生冠。
康熙戊戍六月朔奉命册封琉球述怀三首·其三
作者：徐葆光
朝代：清
体裁：古风

家贫如屋败，榱桷强撑拄。大者既就挠，薄弱成何补。瘦妻岂云健，乃委持门户。二女皆获归，纫缉良辛苦。相见且欢喜，谪怨茹不吐。佳儿得嘉耦，此日来归祖。新妇前致辞，阶前彩双舞。不觉爱怜生，拭泪成姁语。水清石累累，此事自前古。至家不成归，离绪还缕缕。
康熙戊戍六月朔奉命册封琉球述怀三首·其二
作者：徐葆光
朝代：清
体裁：古风

去家逾一纪，有母嗟尸饔。微名虽获忝，禄薄仍固穷。侍养曰有季，顾我如飘蓬。玄发恐日霜，倚门望屡安。七十古云稀，兹秋欣已逢。膝下阙亲拜，颂况徒为恭。闻命蹶焉起，问驿江之东。我家官河壖，水邮当此从。省觐始一遂，长跽献泥封。王程幸非迫，且复乐融融。
枫岭山行至梨岭
作者：徐葆光
朝代：清

风泉聒旅枕，壁灯照客起。云木滉初阳，蒙茸犹谷底。笳鸣惊宿禽，旌影照溪水。虹桥接枫岭，闽程从此起。仰见梨山巅，雾行犹十里。阴崖竹梢空，寒碧光薿薿。山僧延客坐，孤亭翠微里。亭边方竹枝，乍见心尤喜。棱棱节目匀，端正比君子。我行既在险，所恃非圆美。从僧乞杖材，中矩皆如砥。行行步亦步，扶我历蒙汜。
磳田
作者：徐葆光
朝代：清

山田不亩平，高下复纵横。人惯缘厓种，牛知避石耕。科秧分岭色，叠溜学滩声。农事春前足，田蛙正月鸣。
种榕敷命堂前左右各二株示通贡诸大夫
作者：徐葆光
朝代：清

使馆邀纶世一开，圣皇册命已三来。天无稽泽随时降，树有余阴为手栽。门合海隅迎日月，根蟠龙爪压风雷。诸卿好与勤封殖，若木光中拱上台。
自口外回至密云道中车折轴遇雨
作者：徐葆光
朝代：清

出山复入山，颠顿不知几。瘦马怯孱颜，两毂斗石齿。脱险就夷旷，泥行钝亦喜。中轴忽摧折，轮转不逾咫。劳薪不能言，事败悔方始。解轭就牛车，落日照行李。驶雨截山来，抔云翻墨起。桥阻断虹边，路辨掣电里。风吹只裯单，沾湿行未已。将经沧海身，平地已如此。
门联
作者：徐葆龄
朝代：清
体裁：联

南州高士宅；东海偃王孙。
马将军歌
作者：徐葵
朝代：清

朝呼鸭，暮呼鸭。鸭兴妖，贼擐甲。台湾城中将军守，台湾城头堕天狗。海水起立飞妖氛，将军开城挥三军。跳刀走戟何纷纷，十荡十决奔如云。何事城头鼓声死，守阵军为贼人使。将军守土关存亡，转战已无麾下士。白首亲兵也大成，短衣匹马相随行。贼人注矢弦不鸣，环呼将军是好人，我辈戒勿戕其生。将军闻言忽嗔喝，贼不我杀我岂活。急挥大成速突围，他日呼儿收我骨。拔刀自颈血洒空，以血涂玦玦尽红。手付大成成泣受，身僵直立横尸中。贼人咋指尽罗拜，是将军者真鬼雄。天兵迅扫欃枪奔，大成幸保将军门。郎君间关历战地，瞥见高冢嵬然存。将军义不葬贼手，敢道骨寒今已久。启土争看忽大惊，异事流传万人口。五十三日颜如生，昔日刀瘢痂结成。吁嗟乎，将军忠勇信无敌，将军英烈真如神。同时死难欧许马，将军事未闻朝野。大书特书不一书，以告采风入史者。
赠花山隐者
作者：徐裒
朝代：清

幽居寂寂掩荆扉，座绕烟云碧四围。石浅懒分泉脉细，山深喜种药苗肥。煮茶自扫松楸叶，野服还穿薜荔衣。长笑五陵裘马客，不如君稳坐苔矶。
春雨
作者：徐訚
朝代：清

遥遥疏柳带长汀，山色朝来一抹青。春在雨中人不见，杜鹃啼与落花听。
古松歌
作者：徐谦
朝代：清

我醉梦骑苍虬飞，飞云如盖随翠旂。鳞鬣怒张寒凛肌，绿雪片片沾我衣。乍闻谡谡天风急，俄见茫茫海潮立。白虎瘖口荒谷奔，青兕摄魂深隧泣。松下乍醒错愕久，突兀眼前势犹走。乃悟神物百灵守，孕胚元气天未剖。此老神完人罕知，空山与我同支离。
挽陈其美联
作者：徐谦
朝代：清
体裁：联

夫惟大勇能无惧；是谓救国在舍身。
遥夕
作者：徐谦
朝代：清

雨霁月弥静，无人共遥夕。乱蛩风露寒，虚堂入秋色。
重过时帆先生诗龛
作者：徐谦
朝代：清

诗龛我三至，相逢始辛未。乍见索诗读，许我玉堂吏。草草功名马耳风，怜才谁与古人同。再到诗龛唁公子，摩诘已去蓝田空。龛中一瓣香，韦柳储孟王。中坐柴桑叟，诗境森清苍。潭上落花流水逝，泉台又洒西河泪。斜日松阴满旧龛，几人门下哭羊昙。
挽王某联
作者：徐赓陛
朝代：清
体裁：联

有不可言，有不忍言，有不敢言，言之痛心，两个无常催一命；积劳而死，积病而死，积怒而死，死难瞑目，孤灵空设冷千秋。
挽王某联
作者：徐赓陛
朝代：清
体裁：联

自我得之，自我失之，海燕巢空，携雏以去；生如寄也，死如归也，春蚕丝尽，破茧而飞。
黄山
作者：徐辰
朝代：清

崩崖突兀瞰飞流，有客携壶到上头。风劲角传孤堞晚，月明潮涌大江秋。当年谁惜朱英去，此地空因黄歇留。我醉长吟踞鹅鼻，青枫白露不胜愁。
书马文毅公汇草辨疑后
作者：徐金楷
朝代：清

鲁公碑碣光千古，笔锋奔放丹心吐。劲节崚嶒未易攀，惟公忠烈堪俦伍。桂阳群蘖逞咆哮，平踏枢台列刀斧。索篆遗冠勒使降，嘈嘈沸沸纷如雨。铁石肝肠那可摇，骂贼声厉双晴努。阖室幽囚四载余，文山《正气歌》同谱。大笔高题击笏楼，草书仇校消艰苦。侍人惨怛注簪花，千金一字足扬诩。被絷不屈终殒身，精魂蓬勃鸣钟鼓。一时百口尽捐躯，从容慷慨闻畿辅。龙章叠沛粤西来，香风脉脉生皋浒。庙貌巍峨祀不衰，淋漓青史欣追数。剩稿犹余翰墨辉，蛟螭呵护光难腐。至今宝焰每干霄，云霞五色迷江浦。
晚泊桃花口纪事
作者：徐金楷
朝代：清
体裁：古风

洪流八月犹添涨，轻舠上下随波浪。晚泊桃花岸口间，惊雷恶雨齐奔放。风吼长空更助威，妖鲸怪鳄恣排漾。烧残宝炬地天昏，同舟行旅皆惆怅。无端动地起喧呼，乞命祈天声转壮。暗中摸索远难窥，磹一耀真魂丧。断维巨舰上游横，直吾五舟殊不让。危乎来势若山崩，四围浩淼无屏障。陡崖百尺既崚嶒，如此深宵谁得上。或携袱被走泥中，或奋攀援相弃攘。我闻生死由来总系天，吕梁蜀坂何无恙。平生忠信仗无亏，今日临危岂■妄。所嗟存敬逊无心，难空夷险诸尘相。但谨周行坦巨波，应驱飓母离漭沆。冲风果激怒涛开，洄流捩舵走斜偎。艨艟不碍小樯桅，鼓枻凌空亦怪哉。约略中流势愈乖，迢递飞惊又几回。长年三老尽疑猜，谁弄波涛戏吾侪。转瞬云收雨电弛，移舟且复沽清醅。平明打鼓乘风去，一啸南溟振八垓。
晚泊桃花口纪事
作者：徐金楷
朝代：清

洪流八月犹添涨，轻舠上下随波浪。晚泊桃花岸口间，惊雷恶雨齐奔放。风吼长空更助威，妖鲸怪鳄恣排漾。烧残宝炬地天昏，同舟行旅皆惆怅。无端动地起喧呼，乞命祈天声转壮。暗中摸索远难窥，磹一耀真魂丧。断维巨舰上游横，直吾五舟殊不让。危乎来势若山崩，四围浩淼无屏障。陡崖百尺既崚嶒，如此深宵谁得上。或携袱被走泥中，或奋攀援相弃攘。我闻生死由来总系天，吕梁蜀坂何无恙。平生忠信仗无亏，今日临危岂𭝻妄。所嗟存敬逊无心，难空夷险诸尘相。但谨周行坦巨波，应驱飓母离漭沆。冲风果激怒涛开，洄流捩舵走斜偎。艨艟不碍小樯桅，鼓枻凌空亦怪哉。约略中流势愈乖，迢递飞惊又几回。长年三老尽疑猜，谁弄波涛戏吾侪。转瞬云收雨电弛，移舟且复沽清醅。平明打鼓乘风去，一啸南溟振八垓。
读蒋安颐先生传因纪此歌
作者：徐金楷
朝代：清

鲸室珠，荆门玉，含辉韫璞全高躅。雄才屹嵂兮气拔俗，清声兰蕙兮词飞瀑。遭时不造兮怀纶縠，力葵茹藿天伦笃。有峰千仞兮溪数曲，风雨檀桥恣讲读。兴朝布化兮升遗伏，苍生霖雨东山卜，长揖故人无我辱。锦函香，奇文绿，陶情铅椠抚松菊。养天德者九十秋，订鸿编兮三百轴。嗟罹祝融之虐兮，徒见炉飞而焰逐。螭游兮，真神烛，鉴亡兮，惨万斛。肖潜光兮谥安颐，为报后昆之式谷。
贞烈殷氏行
作者：徐金楷
朝代：清

扶舆正气凝津水，巴台十丈云中起。惨绝千秋殷氏操，西风一哭崩垣垒。十六梳头丽且庄，菱荷制佩芙蓉裳。楚楚蓁蓁花下萼，纷纷人说郁金堂。施衿何意遭嚚恶，穿墉穿屋纷相度。击碎珊瑚心不渝，炙燔任肆千般虐。爆爆炖炖肌尽残，屹然劲节无盘跚。众愤徵歌写幽恨，香风脉脉透琅玕。卓哉太守真英灼，亟遣官司讯帷箔。烂额焦头衽席间，九死余生犹婉若。漫为好语谢长官，鸨羽籧筱终讳却。八龙蜿蜿扶云车，几日升皇别城郭。我闻古来贞烈焕坛壝，惟拚一死全纲维。谁复夜夜深闺月，洒遍残红泣子规，叹息氏年方弱小，珠辉玉洁全贞皎。钳口珍谈淋烙凶，从容完璞归青杳。不须哭赴海门潮，不须愤藉新城？。不须匕首觅夫人，不须鸩羽藏清醥。但冀吾生释罪愆，忍令尊亲逢指眺。终始孤芳秘自珍，亭亭净植出泥沼。凄其一片泣幽明，轻寒五月燕山绕。姓氏从教丽泰华，参天伟节中逵表。郡符一夜到城来，裁诗结伴相喧豗。或欲陈刍瞻外椁，或欲镌石树瑶台。我思风化从来起闺无，拍案为呼真节苦。仁厚存心铁石肠，大白不涅谁能伍。窈忽精魂郁森碧，蟠天匝地鸣金鼓。舆论蓬蓬塞太虚，广陵调绝哀言谱。神镜尤凭司牧贤，寒江月冷香魂吐。青冢烟迷贞不埋，剑花弹放春花腐。含毫洒泪写幽光，悲歌屡起酬清酤。极目殊恩沛自天，特表芳徽传万古。
贞烈殷氏行
作者：徐金楷
朝代：清
体裁：古风

扶舆正气凝津水，巴台十丈云中起。惨绝千秋殷氏操，西风一哭崩垣垒。十六梳头丽且庄，菱荷制佩芙蓉裳。楚楚蓁蓁花下萼，纷纷人说郁金堂。施衿何意遭嚚恶，穿墉穿屋纷相度。击碎珊瑚心不渝，炙燔任肆千般虐。爆爆炖炖肌尽残，屹然劲节无盘跚。众愤徵歌写幽恨，香风脉脉透琅玕。卓哉太守真英灼，亟遣官司讯帷箔。烂额焦头衽席间，九死余生犹婉若。漫为好语谢长官，鸨羽籧筱终讳却。八龙蜿蜿扶云车，几日升皇别城郭。我闻古来贞烈焕坛壝，惟拚一死全纲维。谁复夜夜深闺月，洒遍残红泣子规，叹息氏年方弱小，珠辉玉洁全贞皎。钳口珍谈淋烙凶，从容完璞归青杳。不须哭赴海门潮，不须愤藉新城�。不须匕首觅夫人，不须鸩羽藏清醥。但冀吾生释罪愆，忍令尊亲逢指眺。终始孤芳秘自珍，亭亭净植出泥沼。凄其一片泣幽明，轻寒五月燕山绕。姓氏从教丽泰华，参天伟节中逵表。郡符一夜到城来，裁诗结伴相喧豗。或欲陈刍瞻外椁，或欲镌石树瑶台。我思风化从来起闺无，拍案为呼真节苦。仁厚存心铁石肠，大白不涅谁能伍。窈忽精魂郁森碧，蟠天匝地鸣金鼓。舆论蓬蓬塞太虚，广陵调绝哀言谱。神镜尤凭司牧贤，寒江月冷香魂吐。青冢烟迷贞不埋，剑花弹放春花腐。含毫洒泪写幽光，悲歌屡起酬清酤。极目殊恩沛自天，特表芳徽传万古。
贞烈殷氏行
作者：徐金楷
朝代：清

扶舆正气凝津水，巴台十丈云中起。惨绝千秋殷氏操，西风一哭崩垣垒。十六梳头丽且庄，菱荷制佩芙蓉裳。楚楚蓁蓁花下萼，纷纷人说郁金堂。施衿何意遭嚚恶，穿墉穿屋纷相度。击碎珊瑚心不渝，炙燔任肆千般虐。爆爆炖炖肌尽残，屹然劲节无盘跚。众愤徵歌写幽恨，香风脉脉透琅玕。卓哉太守真英灼，亟遣官司讯帷箔。烂额焦头衽席间，九死余生犹婉若。漫为好语谢长官，鸨羽籧筱终讳却。八龙蜿蜿扶云车，几日升皇别城郭。我闻古来贞烈焕坛壝，惟拚一死全纲维。谁复夜夜深闺月，洒遍残红泣子规，叹息氏年方弱小，珠辉玉洁全贞皎。钳口珍谈淋烙凶，从容完璞归青杳。不须哭赴海门潮，不须愤藉新城𢁕。不须匕首觅夫人，不须鸩羽藏清醥。但冀吾生释罪愆，忍令尊亲逢指眺。终始孤芳秘自珍，亭亭净植出泥沼。凄其一片泣幽明，轻寒五月燕山绕。姓氏从教丽泰华，参天伟节中逵表。郡符一夜到城来，裁诗结伴相喧豗。或欲陈刍瞻外椁，或欲镌石树瑶台。我思风化从来起闺无，拍案为呼真节苦。仁厚存心铁石肠，大白不涅谁能伍。窈忽精魂郁森碧，蟠天匝地鸣金鼓。舆论蓬蓬塞太虚，广陵调绝哀言谱。神镜尤凭司牧贤，寒江月冷香魂吐。青冢烟迷贞不埋，剑花弹放春花腐。含毫洒泪写幽光，悲歌屡起酬清酤。极目殊恩沛自天，特表芳徽传万古。
一剪梅·春夜
作者：徐釚
朝代：清

细雨廉纤自掩门。生怕黄昏。又到黄昏。鸳鸯枕上拭啼痕。多少青春。断送残春。红烛和愁一样新。剪得三分。减得三分。落花如梦不逢人。未是消魂。已觉消魂。
一斛珠·落花
作者：徐釚
朝代：清

莺捎燕掠。脂残粉褪无人觉。子规昨夜来相约。行遍江南，红雨纷纷落。斜阳一片閒池阁。捲帘休骂东风恶。马嵬青冢都萧索。料得黄昏，一样怜飘泊。
一痕沙·对镜，和勒山韵
作者：徐釚
朝代：清

愁画远山镜里。难掩春波帐底。含笑复含颦。肯窥人。小立妆台悄悄。又被薄情偷照。羞涩却难拚。背郎看。
一萼红·答闺人寄朱履
作者：徐釚
朝代：清

恰霜天，正旅怀初恶，旧恨叠罗巾。忽展乌丝，密添綵线，贻来朱履殷勤。屈指算、梅开将近，问个侬、何事久依人。楚馆休眠，秦楼莫踏，絮絮叮咛。欲识相思情味，只粉痕香捻，绡泪朱分。咄汝黔娄，凄凉荡子，怎能消受针神。莫道是、魂销妆阁，天涯荒草更销魂。料尔一分憔悴，记取腰身。
万年欢·赠长白成侍中
作者：徐釚
朝代：清

羽猎期门，念长杨作赋，曾霏琼雪。铁板擂槌，重见曹刘豪发。金戟珠丸容易，算只有、雕龙称绝。凄凉煞、白柳黄羊，从骏马收骨。六博弹棋未歇。料名士英雄，真个难别。挥麈披襟，不数六朝人物。看取槐厅联步，那换却、彩毫霞袜。人争羡、金紫神仙，玉河管领烟月。
东风齐著力·题绕屋梅花图，寄陆荩思
作者：徐釚
朝代：清

香浸牙签，春生兰叶，苦注南华。东头屋里，况有锦屏遮。羡煞骚茵墨宝，纸窗下、老铁嵯岈。巡檐步，烟濛曲径，疏影横斜。格韵转堪誇。图画里，芝岑菊圃增加。玉瓷浅斟，且漫醉流霞。料理三间小屋，先归去、负郭栽花。还疑是，孤山处士，放鹤人家。
临江仙·腊月初度自赠
作者：徐釚
朝代：清

回忆男儿方坠地，学书学剑粗兼。翩翩游侠大江南。看花嘶玉勒，攀柳控金衔。辗转吴霜惊点鬓，关心壁月晶帘。十年憔悴醒江潭。无情羞白发，有泪湿青衫。
临江仙·赠元肃敬仲
作者：徐釚
朝代：清

蜡凤骑羊年甚少，连枝琼树翩翩。摩挲丹桂意飘然。姮娥亲嘱咐，一对小神仙。红豆数声檀板歇，绿衣舞出堂前。难兄难弟不虚传。宫花明日赐，分插帽檐边。
临江仙·题广陵韩醉白小照
作者：徐釚
朝代：清

侠骨青衫奚用缚，吾曹原自豪奢。壮怀烟冷夕阳斜。芙蓉休吐锷，珠袷且看花。漂母祠边春草绿，王孙旧事犹赊。英雄红粉不争差。携来刘碧玉，暂醉鲁朱家。
九日同晋江黄俞邰会稽罗宏载牂牁江辰六黄山江梦得黑窑厂登高归饮梦得寓斋同赋
作者：徐釚
朝代：清

眼前好景重阳节，羸马难寻郭隗台。碣石晴云宫树迥，燕山积翠凤城开。深杯坐惜持螯会，短发羞称献赋才。归步天街凉似水，月明清露满高槐。
五福丽中天·贺大司农苍嵓梁先生育麟，次汪蛟门舍人原倡
作者：徐釚
朝代：清

平津阁下笙歌绕，竞说充闾佳兆。摩顶重看，弄獐错写，绣袱春风斜抱。红窗围笑。恰树长琼枝，庭开香草。更值天颜有喜，天上麒麟早。禁苑莺花未了。五陵方挟弹，侯家小。聪比杨乌，慧同虞荔，谁识韦贤来到。沙堤联步，丹穴高翔，凤毛争好。佳话先传，峥嵘头角少。
五綵结同心·荔支
作者：徐釚
朝代：清

星毬颗颗，繁实离离，蛮雨做将炎热。谁绾同心扣，早衔到、锦树枝头相结。筠笼小摘堆常满，倩纤手、玉人徐揭。红衣褪，琼浆斜进，齿陡惊寒彻。水晶瓦似冰雪。且漫言，一骑软尘曾接。挂绿名偏好，还输与、颜比石榴裙褶。饱餐三百君休讶，较佳果、杨家迥别。记玉奴初酲，卯酒乍启，朱唇微啮。
倦寻芳·客武昌赠歌者杨郎
作者：徐釚
朝代：清

烟迷鄂渚，露湿樊山，小春时候。琥珀才浮，滉漾酒船如绉。月落声随雁柱涩。影怜人比黄花瘦。最堪愁，把衣香褪了，薄寒初逗。叹蓬瀛、一番清浅，铅泪消磨，青衫依旧。擪捺骊珠，喁喁儿女窗窦。骚屑漫须抛玉笛，欢娱且自拈红豆。更难忘，屏风立地，个人还幼。
偷声木兰花·春雪
作者：徐釚
朝代：清

春阴晕墨阑干透。飞絮撒盐萦白昼。宝兽笼香。妆罢梅花縆额黄。帘前竹压阶难扫。鸳瓦铺明乾鹊噪。红日初生。碧水潜消解宿酲。
兰陵王·灯下检宋荔裳观察二乡亭词，泫然有作，末并悼王西樵司勋也
作者：徐釚
朝代：清

酒垆邈。往事重提乍阁。银塘外、水涨花深，亭筑乡名映红药。羊肠催梦恶。一枕黄粱睡觉。还追想、曾祭皋陶，杜宇声声怨难索。寻游旧京洛。正吹笛当歌，市箫纨芍。君王重赐君侯爵。恰熊轼低辗，蚕丛初辟，栈道云深早共约。又谁信今错。漂泊。怎忘却。任衰草西风，瘦琴空削。尤怜十笏堂如昨。怅清狂昙首，同归双鹤。思量旧雨，对灯花里，泪珠落。
兰陵王·灯下检宋荔裳观察二乡亭词，泫然有作，末并悼王西樵司勋也
作者：徐釚
朝代：清

酒垆邈。往事重提乍阁。银塘外、水涨花深，亭筑乡名映红药。羊肠催梦恶。一枕黄粱睡觉。还追想、曾祭皋陶，杜宇声声怨难索。漂泊。怎忘却。任衰草西风，瘦琴空削。尤怜十笏堂如昨。怅清狂昙首，同归双鹤。思量旧雨，对灯花里，泪珠落。
减字木兰花·久阴
作者：徐釚
朝代：清

春晴无几。断送一春今夏矣。夏雨如春。藏着斜阳不见人。湿云疑墨。鸠妇笼烟丝乱织。西子含啼。萍叶横铺絮作泥。
减字木兰花·客途
作者：徐釚
朝代：清

垂鞭欲暮。踏遍天涯荒草路。割面西风。昨夜浓香是梦中。远山几点。牵惹离愁浑欲断。衰柳鸦啼。一片残阳在客衣。
减字木兰花·题兰陵龚节孙种橘小照
作者：徐釚
朝代：清

移家罨画。玉女张公曾共话。残醉重扶。爱向霜前看木奴。此生狂绝。熟读离骚兼射猎。画得千头。也傲山中万户侯。
减字木兰花·题牛潜子郡丞小照
作者：徐釚
朝代：清

青衫司马。船泊芦花枫叶下。何事投竿。也向西风烟水寒。鐏罍图史。箬笠蓑衣谁似此。为语君侯。濯足须从万里流。
减字木兰花·鹧鸪
作者：徐釚
朝代：清

桄榔叶暗。旅客频惊声一唤。月黑前滩。懊恼人间行路难。荒烟苦竹。占个山头常独宿。最是钩辀。偏与啼猿一样愁。
凤凰台上忆吹箫·为梁万倩题方邵村画竹林书屋
作者：徐釚
朝代：清

筛月笼烟，拂云捎粉，琅玕环绕墙头。正幽人睡熟，初捲帘钩。坐拥骚茵墨宝，红尘外、车马都休。山房好，鹅溪一幅，点染清秋。飕飕。潇湘南去，便渭川千亩，也为侬留。更干霄戛玉，遥和书楼。万籁萧萧静也，还舒啸、醉豁眸。难消受，百城南面，忘却閒愁。
凤栖梧·春草
作者：徐釚
朝代：清
体裁：词

廉纤丝雨春阴重。嫩草平铺，低把金鞍鞚。绿遍天涯无半缝。怜伊岁岁和愁种。飞絮落花都不动。斗帐微寒，自做池塘梦。明日踏青谁与共。芳郊怕损鞋头凤。
十八滩
作者：徐釚
朝代：清

万壑千峰送客舟，槎牙怪石水交流。岭猿莫更啼深树，只听滩声已白头。
南柯子·咏睡鹦鹉
作者：徐釚
朝代：清

绮阁抛红豆，珠帘下玉钩。低垂双翅绿云柔。报道鹦哥睡也，小窗幽。粉蝶花梢过，流莺枝上愁。凭渠梦到陇西头。怕是醒时多语，不曾休。
卜算子·春恨
作者：徐釚
朝代：清

满院碧桃花，半为东风瘦。恼煞梁间燕子飞，有个人来否。簪柳过清明，斜插凭纤手。烟锁楼头翠锁眉，薄恨浓于酒。
古意
作者：徐釚
朝代：清

欢从京口来，侬向秦淮住。一夜暮潮生，分离不知处。
哨遍·听弹琵琶
作者：徐釚
朝代：清

响急秦声，越女休听，何处埋忧地。倚酒悲、床上碎胡琴，正恹恹、驱愁无计。唤狭邪，秃衿短衣行酒，鹍弦夜拨凉于水。听拂面惊沙，沉沉秋雨，知是本师绝伎。似小窗、儿女喁深闺，又起看、霜林落叶飞。慢撚轻笼，斜抹低挑，做些情味。记白草黄沙，桑乾铁骑。穹庐内，风雪偏漻慄。诉关山、便流涕。喜今夕看花，新愁似梦，半湾逻逤尊前起。转阁住琵琶，伤今吊古，茫茫百感生此。想庭花、玉树小江南，也只为、那一两三声，把家山、一般抛徙。听歌原且无据。婉转筹前调，却疑两岸猿啼雁语，肠断今宵不止。江州司马泪难乾，已拚湿、透青衫矣。
夜行船·黄河岸野泊，月下借宿商船柁楼
作者：徐釚
朝代：清

金盘堆起凉天碧。抚澄鲜、夜眠难得。百顷黄芦，千条浊浪，人在柁楼吹笛。月苦沙清露又白。恍逢挝鼓惊涛立。玉臂乍寒，清辉独冷，应念天涯孤客。
天香·龙涎香
作者：徐釚
朝代：清

璇室瑶窗，海天良夜，睡鸭朦胧初起。凤脑烧残，鲛绡裹罢，别是一番滋味。玄霜捣就，被一缕心烟萦系。梦绕芙蓉帐内，魂消水晶宫里。年时雀台分矣，秋风又遇湘中娣。雾湿云鬟，泪滴瑩瑩青绮。蚕蠋聚精欲化，正月明、风细冷如水。迷迭输他，甲煎添未。
天香·龙涎香
作者：徐釚
朝代：清
体裁：词

璇室瑶窗，海天良夜，睡鸭朦胧初起。凤脑烧残，鲛绡裹罢，别是一番滋味。玄霜捣就，被一缕心烟萦系。梦绕芙蓉帐内，魂消水晶宫里。年时雀台分矣，秋风又遇湘中娣。雾湿云鬟，泪滴莹莹青绮。蚕蠋聚精欲化，正月明、风细冷如水。迷迭输他，甲煎添未。
夹江
作者：徐釚
朝代：清

夹束江逾急，沙围残堞存。林深虎多迹，山冷翠当门。野树重遮坞，泉流曲抱村。孤舟一线入，岚气变朝昏。
如梦令·客愁
作者：徐釚
朝代：清

昨夜芦花飞絮。閒着江潮不去。拚教梦来寻，暗把红绵泪雨。且住。且住。又恐雪花点树。
如梦令·幽恨
作者：徐釚
朝代：清

帘外雨狂风骤。幽恨浓于春酒。有泪不教弹，尽把罗衫湿透。消瘦。消瘦。那个人儿知否。
孟冬五日偕宫声舟次颂嘉暨家胜力兄集石林寓斋小饮限鞠字韵
作者：徐釚
朝代：清
体裁：古风

微霜薄庭除，晴雾笼朝旭。寒鸦过苑墙，朝罢相休沐。閤户秘珠宫，怪鸱吓鹙鵚。残碑卧墙阴，落叶疑邃谷。索米恒苦饥，谁人解幽独。好友急相招，得饮快所欲。亟命巾车来，入门把丛菊。棐几竹榻边，茶铛湘帘曲。图史架上陈，差强牛背读。赋字怕生疏，诗句嫌惯熟。雅志薄《风》《骚》，高怀洗龌龊。同时三四人，相对无拘束。嘉殽荐五簋，家酿倾十斛。据案夺枭卢，葛巾不用漉。钱子发雄谈，慷慨惭离筑。曹公气疏阔，为我豁烦促。横槊仍赋诗，哀音比戛玉。狂态逊汪伦，蝥弧共争逐。论文口诙嘲，白眼笑家督。主人乔石林，颓然惟扪腹。新月挂银钩，垂帘烧短烛。街鼓正紞紞，犹觅觥船覆。潦倒步前楹，归路嗤僮仆。万事等浮云，世情嗟转毂。不饮竟何为，双鬓岂终绿。
孟冬五日偕宫声舟次颂嘉暨家胜力兄集石林寓斋小饮限鞠字韵
作者：徐釚
朝代：清

微霜薄庭除，晴雾笼朝旭。寒鸦过苑墙，朝罢相休沐。閤户秘珠宫，怪鸱嚇鹙鵚。残碑卧墙阴，落叶疑邃谷。索米恒苦饥，谁人解幽独。好友急相招，得饮快所欲。亟命巾车来，入门把丛菊。棐几竹榻边，茶铛湘帘曲。图史架上陈，差强牛背读。赋字怕生疏，诗句嫌惯熟。雅志薄《风》《骚》，高怀洗龌龊。同时三四人，相对无拘束。嘉殽荐五簋，家酿倾十斛。据案夺枭卢，葛巾不用漉。钱子发雄谈，慷慨惭离筑。曹公气疏阔，为我豁烦促。横槊仍赋诗，哀音比戛玉。狂态逊汪伦，蝥弧共争逐。论文口诙嘲，白眼笑家督。主人乔石林，颓然惟扪腹。新月挂银钩，垂帘烧短烛。街鼓正紞紞，犹觅觥船覆。潦倒步前楹，归路嗤僮仆。万事等浮云，世情嗟转毂。不饮竟何为，双鬓岂终绿。
孤鸾·为尤悔庵悼亡
作者：徐釚
朝代：清

乱鸦啼歇。正钿瑟空弹，凤箫声咽。为忆梁鸿举案，向谁重说。梦到故园庭院，恰漫天、谢庭飞雪。枉自金门待诏，怅椒花颂绝。想少君、德曜芳名揭。羡官诰五花，九霄重接。怎向瑶池去，惹安仁凄切。回头玉河春暖，又看看、芳菲时节。吟取哀蝉落叶，增几茎华发。
定西番·野菊
作者：徐釚
朝代：清

霜饱篱根苦苡，枫叶炙，冷风轻。乱山横。采采粗充酿事，寒花凄雁声。布袜香沾孤枕。伴云僧。
小秦王·闻笳
作者：徐釚
朝代：清

寒食笳声动地来。小窗鸡叫梦儿回。看看剪纸招魂候，不到沙场也自哀。
小秦王·闻笳
作者：徐釚
朝代：清
体裁：词

寒食笳声动地来，小窗鸡叫梦儿回。看看剪纸招魂候，不到沙场也自哀。
少年游·过红桥感旧，用柳屯田韵
作者：徐釚
朝代：清

绿杨丝里隐红桥。帘幕记曾挑。狂似樊川，情如白傅，斗煞小蛮腰。年来漂泊心情改，犹自梦江皋。万点离愁，一行清泪，都上木兰桡。
开元乐·春梦
作者：徐釚
朝代：清

愁锁长堤芳草，梦回小院梨花。刚道绣茵重展，醒来依旧天涯。
归太仆祠堂歌
作者：徐釚
朝代：清

千古文章叹薪积，腐迁班掾争辟易。倔强简傲岂无才，欧柳曾王中绳尺。百馀年来归震川，遗经自抱荒江边。琅琊济南互支拄，馀子碌碌纷眼前。甫里先生是吾师，论文得失寸心知。披榛逆旅扪遗迹，瓣香遥掷傍人嗤。此事微茫已十载，瓦砾霜浓犹不改。黄州学士今最贤，建植华堂发深慨。雪滩钓叟持相闻，意气难随宿草堙。请看奇士侯芭识，那可悠悠与俗论。太息风烟回钜鹿，绝巘茅斋蔽荒竹。寂寞娄江一片云，年年飞傍太行麓。
归朝欢·寿吴母徐太夫人，为同馆吴青坛赋
作者：徐釚
朝代：清

荔浦归来帘不捲。青犊千群传羽箭。追思鹤化广陵涛，廿年黄鹄歌成怨。凤毛今喜见。彩衣犹带御香浅。待重来，板舆昼捧，早自看花遍。千岁冰桃琼液溅。嘹亮笙箫声近远。锦筵开处记调羹，霜螯雪鲙金刀断。龙池鸾诰显。红绫春饼曾相荐。最难忘，双驹绕膝，绛蜡烧银剪。
忆旧游·寄家方虎翰林
作者：徐釚
朝代：清

桑乾东去路，记玉河烟月几追欢。狗屠和筑客，旗亭尊酒，唱彻双鬟。春风马蹄行疾，一日遍长安。喜孝穆珊瑚，吾家砚匣，已冠仙班。音书迟白雁，想华清官阙，自异人间。纵漏催莲炬，酒阑猛省，犹欲追攀。只是依人憔悴青鬓损朱颜。传语曲江头，凄凉法曲岂能弹。
忆昔行送江辰六之任益阳兼柬罗宏载
作者：徐釚
朝代：清

忆昔征车来紫陌，与君同作长安客。把臂相欢意颠倒，萧寺逢迎无促戚。朱提赐出天府金，日饱太仓米一粒。江东罗髯气正豪，击钵联吟醉书壁。腊残冻雪浇浊醪，袖出黄柑手亲擘。明年献赋太和殿，而我三人同载笔。我诚忝窃君拂衣，此心原不负车笠。罗髯参幕去熊湘，时宏载入韩抚军幕。君向酒垆还岸帻。每逢得失话升沈，襟期磊落开胸臆。目今滇黔将荡平，圣主求贤方侧席。急须循吏抚残黎，君幸弹冠仍捧檄。黄陵苦竹烟雨深，稍喜年来烽火熄。桃花江岸子规啼，驯雉朝飞藏秀麦。问俗重寻岳麓碑，行春遥过贾生宅。且从宓子事弹琴，漫学陶潜归种秫。君才于世无不宜，治行终当推第一。奏最何劳岁月深，行见锋车早晚出。傥从君府遇罗髯，为道相思忆畴昔。
忆秦娥·秋夜独坐
作者：徐釚
朝代：清

声凄切。宾鸿夜叫霜前月。霜前月。年年离别，不愁圆缺。红蕤枕畔心情歇。吴山顶上钟初绝。钟初绝。明朝又是，重阳时节。
忆馀杭·归途野泊寄忆
作者：徐釚
朝代：清

天是柴窑雨洗碧。洗尽新愁眠不得。客怀如梦梦如尘。小泊滞迷津。天涯荡子谁知道。低卜金钱明日到。夜深起坐剔银缸。生怕是成双。
念奴娇·中秋饮蕉林书屋，用其年韵，时京师地震不已
作者：徐釚
朝代：清

九秋刚半，望天边云影，淡烘黄月。擪笛弹丝豪兴减，宛转愁肠凝结。庾亮楼头，马融帐底，坐等姮娥出。露浓衣冷，应怜照见华发。徒剩断甃颓垣，六街三市，犹恐巨鳌掣。拚向糟床倾腊酿，齿沁霜桃如雪。深锁银蟾，浅笼玉兔，不放鲛绡裂。冰轮碾碎，有谁能诉瑶阙。
念奴娇·题陈其年乌丝词
作者：徐釚
朝代：清

彼髯何也，吐乌丝小字、公然满幅。细嚼高吟三百遍，句句响过哀玉。被冷香残，酒醒灯灺，最怕霜毫秃。而今绝妙，依稀燕泥梁屋。却忆去岁春风，吴门绝句，数首江烟绿。谓与高人元叹说，许我香奁堪续。吹裂银笙，拓残金戟，一任歌徵逐。何时斗酒，与君汎愁千斛。
惜分钗·别恨
作者：徐釚
朝代：清

心情别。柔肠结。几回立尽梅梢月。惜东流。付东流。郎做杨花，侬逐萍浮。悠。悠。眉儿皱。人儿瘦。魂消最是黄昏候。泪难收。倚银钩。拚着东风，断送离愁。休。休。
慈仁寺双松歌
作者：徐釚
朝代：清

我昔曾游泰岱间，秦松汉柏相追攀。霜皮剥落几千载，雷雨昼黑垂空山。我今走马慈仁寺，便欲追寻怜好事。金元遗迹双树存，未知何人始位置。天鹅驾风正北来，虬龙倒影拂苍苔。白日沈沈不照地，静闻竽籁犹悲哀。长安栋梁尽材杰，独尔嶙峋冻欲裂。惨澹虽遭风雪欺，槎牙不受烟霜折。吁嗟此松何拳局，岂逐疏顽死岩谷。安得商山四老翁，长歌与汝《紫芝曲》。
探春慢·己未新正四日，东华门道上，同陈其年并辔作
作者：徐釚
朝代：清

宫树藏鸦，禁烟着柳，东风刬地吹破。宝马嘶来，款尘飞处，画毂雕轮无数。雉尾晴云迥，喜辇道、方回卤簿。而今漫说，长杨谁是，子云独步。好把鞭梢微亸。指殿阁崔巍，半绕香雾。碧眼髯奴，白头宫监，来往频敲腰鼓。废苑妆楼改，惹一段、閒愁眉锁。说尽消沉，恰去江郎词赋。
摊破浣溪沙·秦邮道中
作者：徐釚
朝代：清

千顷盂湖水接天。远山一碧柳如烟。无数布帆随白鹭，下晴川。淮海风流人不见，空馀缘鬓过流年。且买高邮红玉酒，好停船。
摸鱼儿·咏窝丝糖，糖出旧内遗制，今一白头老监尚能为之，然已退居西山，恐此后便成广陵散也
作者：徐釚
朝代：清

是何人、丝丝糅熟，螺蚊一缕堪理。铜驼阅尽兴亡泪，只向筵前争嗜。春灯市。犹曾记、天街夜静龙楼底。茫茫对此。叹头白宫人，昔难觅处，弱雪又沾齿。松如许，休问厨娘食品，漫怜旧监遗制。饧箫轻弄东风软，好请玉卮娘子。浑难似。且说与、饼师可似闽中荔。南朝轶事。看腻粉堆盘，老饕狂叫，剪却愁肠细。
摸鱼儿·寒夜观剧，演韩蕲王夫人故事
作者：徐釚
朝代：清

舞氍毹、霜天夜冷，画帘银烛如昼。一声河满肠千折，只有青衫依旧。君见否。西陵畔、两家钱赵惟衰柳。霓裳休奏。但红粉英雄，也曾相助，櫑鼓长江口。空侘傺，验取衣冠优孟。几回灯下搔首。猩绒绣袄芙蓉颊，值得当年消受。揎短袖。人未老、功名莫漫同刍狗。天移星斗。洒珠泪罗襟，悲歌慷慨，拚与销残漏。
摸鱼儿·莼
作者：徐釚
朝代：清

惹江东、季鹰归去，只三泖五湖路。年年惯做秋风伴，碧缕愁牵烟雾。愁何莫。君不见、霜摧菰米莲房露。留伊少住。恰鲈脍方残，霜柑又好，一样系情处。堪惊也，惟有波漂蘋末。那禁几番风雨。还从碧涧忆莼羹，脂滑晶瑩无数。休回顾。君不见、芦花瑟瑟迷寒渚。犹闻人语。问食品厨娘，银丝冰缕，应为尔添箸。
摸鱼儿·莼
作者：徐釚
朝代：清
体裁：词

惹江东、季鹰归去，只三泖五湖路。年年惯做秋风伴，碧缕愁牵烟雾。愁何莫。君不见、霜摧菰米莲房露。留伊少住。恰鲈脍方残，霜柑又好，一样系情处。堪惊也，惟有波漂蘋末。那禁几番风雨。还从碧涧忆莼羹，脂滑晶莹无数。休回顾。君不见、芦花瑟瑟迷寒渚。犹闻人语。问食品厨娘，银丝冰缕，应为尔添箸。
春从天上来·旅食钱唐，喜家果亭叔典试南来，于其出闱也，赋一词赠之，时乙卯九月十日
作者：徐釚
朝代：清

坐拨鹅笙。望凤阁銮坡，恰是蓬瀛。人间天上，绛幄银屏。回头蓦听歌声。记当年鼓瑟，历城下、连榻宵停。到而今，更一番憔悴，着意飘零。九霄忽飞彩仗，正桂子三秋，露冷西泠。摇曳宫袍，起居八座，满床牙笏堪擎。喜班中玉笋，平添取、一半参苓。返瑶京。两行莲炬，分照西清。
晓发衢州
作者：徐釚
朝代：清

晓月催征棹，溪喧浪不平。雾笼岚变幻，滩急水纵横。曲岸苍烟黑，遥山堠火明。短篷孤枕上，一梦觉鸥轻。
晓过青县
作者：徐釚
朝代：清

秋深白露至，杨柳尚苍苍。废灶炊烟黑，颓垣夕照黄。宦途防九折，史笔愧三长。渐觉神京远，无劳望故乡。
晚发京口
作者：徐釚
朝代：清

溯回泱漭忽闻鸡，风饱江帆叶叶齐。瓜步晓钟寒雨歇，楚天浓树湿烟迷。已从击楫悲荒垒，更想沉舟听鼓鼙。回首瓮城山色远，惊涛犹在海门西。
月华清·白鸥
作者：徐釚
朝代：清

踯躅花明，马缨叶暗，记曾玉羽栖处。赚入瑶阶，却被珠娘留住。合倩着、妙手边鸾，画黑白、分明千缕。休怖。待岭表归来，香粳饲汝。离却黄茅苦竹，早月黑滩昏，蛮江飞渡。移傍雕栏，输与鹦哥能语。留住取、孔雀屏开，沾几点、绿蕤红雨。无绪。试开笼放尔，愁消几许。
月华清·题陈其年填词图
作者：徐釚
朝代：清

翠螺调墨，蕉叶迎凉，细写乌丝蚕茧。都道我，一生贪看，桃腮腻脸。怪髯奴、也撚霜毫，凝盼着、真真低唤。应恋。听偷声减字，霓裳重按。玉宇琼楼非远。羡徵车似水，子初荐。敕使填词，早遣宫娥传遍。猛惊醒、残月晓风，重回首、酒旗歌扇。休怨。拚青衫已老，紫罗今换。
望江南·题画
作者：徐釚
朝代：清

家山好，沘笔点晴岚。一抹寒林青似黛，几湾烟水碧于簪。昨夜梦江南。
望海潮·登吴山绝顶
作者：徐釚
朝代：清

吴山如此，真堪立马，怒潮若个曾回。金粉楼台，水犀甲仗，回思旧日长开。指点总销埋。剩湖光潋艳，小住为佳。一片笙歌，城边画舫始移来。壮怀如许难排。忽银涛捲雪，铁马轰雷。宋寝烟荒，吴宫露冷，两峰南北崔嵬。试进酒千杯。笑白衣苍狗，触处堪哀。恸哭山巅，且扶残醉卧蒿莱。
柳梢青·题画
作者：徐釚
朝代：清

曲岸回沙。远汀孤屿，衰柳疏斜。淡写青螺，轻描翠黛，怕染霜华。酒醒人远天涯。魂销处、烟藏暮鸦。髣髴倪迂，依稀荆浩，秋到谁家。
桂枝香·蟹
作者：徐釚
朝代：清

香粳初熟。堆碧浪黄云，苓箵断续。八戟横霜，截取脂膏似玉。五湖鲑菜关心甚，最难忘、渔灯茅屋。蓼垂沙岸，烟生芦渚，啮残新谷。被酒愁肠还自触。想茱萸高会，葛巾堪漉。白破双鳌，狂叫老饕惟仆。结网牵船曾有约，待回去、溪坳小筑。莼鲈共汝，吴江枫冷，洞庭橘绿。
桃源忆故人·怀元礼
作者：徐釚
朝代：清

白杨枫叶俱零乱。旧恨大家难遣。记得年时小宴。京洛浮沉倦。供愁又阻红绫宴。落魄频呼鹦盏。舌在犹须转战。何处吹箫管。
梦扬州·寄酬广陵宗梅岑
作者：徐釚
朝代：清

鲤鱼收。恰钱江、潮涨方休。惯爱书来，整整花前凝眸。展纨素、芙蓉集好，宗资谢朓堪俦。隋堤路，繁华去，柳梢烟锁春愁。长记群公胜游。有丽句清歌，萧统楼头。击钵弹丝，只恁年年飘流。绿腰纵谱红牙曲，输小香、居士清幽。还记取，卖花声里，梦到扬州。
梦江南·肠断
作者：徐釚
朝代：清

肠断也，何处最关情。燕子楼中尘一缕，杜鹃枝上月三更。教人恨怎生。
武陵春·吊林处士墓
作者：徐釚
朝代：清

鹤去亭空争窈窕，香雪满湖流。山外青山楼外楼。碧水漾春鸥。处士祠边苔藓绿，酹酒上荒丘。梅圃芝岑事事幽。禅草不曾留。
水调歌头·壬子季夏，海宁朱人远、大梁周雪客、云间宋楚鸿、周鹰垂、王季友、武林卓永瞻、同邑叶元礼，置酒寓斋，招同武塘曹掌公雅集，时掌公初至都门，雪客将归大梁，余南游钱塘
作者：徐釚
朝代：清

痛饮追河朔，击筑喜同游。坐爱黄骢年少，腰下解吴钩。跃马风鬃雾鬣，燃烛哀丝急管，大醉酒垆头。今夜应欢此，无奈理征裘。玉山倒，铁笛叫，珀光浮。狗屠一半逢场，齐愿筑糟丘。顾曲周郎将去，作赋陈思喜至，衣马盛长楸。衮衮群公在，我独咏归休。
水龙吟·七夕寿冶湄大令，用辛稼轩韵
作者：徐釚
朝代：清

鹊灵此夕填桥，支机石畔经纶手。龙梭夜剪，星轺小驾，华驺如旧。谪向人间，满街风露，几经回首。羡六桥三竺，閒时管领，白苏侣，能追否。泻落银河珠斗。捲晶帘、篆烟消昼。休题往事，且看拍手，儿童奔走。准傋今宵，添筹割炙，弹筝行酒。倩天孙偷取，鲛绢一幅，为君称寿。
水龙吟·白莲
作者：徐釚
朝代：清

银塘斜织疏烟，薰风吹送湘娥面。亭亭翠盖，淡妆依约，蓦然相见。素袜凌波，圆珠泻露，清芬难散。看沙边宿鹭，惊飞扑漉，却还被，伊遮断。道是玉奴新浴，又无端、抛残团扇。猜红怨绿，千丝并蒂，满池葱茜。风细月明，六郎回去，眼波一线。待停桡珠浦，碧筒相吸，为偿私愿。
水龙吟·维扬旅店和壁上韵，时壬子清明后一日
作者：徐釚
朝代：清

卖饧时节征尘，淡烟微雨轻相逗。羁怀暗数，客思重悲，泪珠沾袖。锦缆何归，绿杨空遍，也应参透。向雷塘风景。朱楼畔淮，安排带围消瘦。今夜藁砧别后。香闺幽梦曾知否。银鱼信断，绣帏烟烬，那堪回首。绿鬓全非，青山不老，且衔尊酒。倩邗关阵阵，东风吹落，满街残漏。
江城子·闺怨
作者：徐釚
朝代：清

芳容消瘦柳腰柔。话离忧。捲帘钩。犹记别时，南浦系扁舟。月誓香盟成底事，千种意，与东流。从今羞整玉搔头。恨悠悠。懒凝眸。非是落花，时节怕登楼。纵扫双眉青似黛，锁不断，许多愁。
沁园春 其一 校镌七十二芙蓉词成，上合肥龚先生，用陈其年韵
作者：徐釚
朝代：清

我爱先生，兰畹花间，亦复为之。想琼楼玉宇，閒抛锦字，晓风残月，偶逗相思。夺却骚坛，撇残狂客，黄绢重题少妇辞。还须谱，倩银筝翠管，玉轸金徽。天街露冷烟霏。划不断、柔情世上稀。更兔园春老，宫怀磊落，龙门路杳，人想雄奇。绿野阴浓，碧纱烟笼，拈断霜毫色已飞。堪更羡，笑枝头红杏，压倒前题。
沁园春 其三 校镌七十二芙蓉词成，上合肥龚先生，用陈其年韵
作者：徐釚
朝代：清

落魄堪悲，不数江东，二陆三张。况词追屈宋，哀吟入破，年惭终贾，苦调摧藏。清泪如铅，春愁似水，难博欢娱醉一场。堪怜处，恰花开蜀缬，鬓点吴霜。休嫌犊鼻凄凉。愿击碎、胡琴去故乡。忽传来好句，恍闻凤吹，携归清响，宛奏霓裳。坐炙鹅筝，閒排雁柱，红豆斜拖与绿杨。求益耳，虑买丝难绣，且缀兰香。
沁园春 其二 校镌七十二芙蓉词成，上合肥龚先生，用陈其年韵
作者：徐釚
朝代：清

雅健雄深，公岂逊之，焉数班扬。念纷纷项领，谁能推毂，丝丝烟雨，肯付冥茫。坐有布衣，交怜短褐，灶下芦中也激昂。仗短句，论平津东阁，今日谁长。追思剧孟欢场。便丞相、车茵醉不妨。况玉筝红袖，分行领取，银箫翠管，逐队翱翔。慷慨悲歌，嵚崎历落，铁板红牙总断肠。还太息，叹书生鹅笼，藩触羝羊。
沁园春·校镌七十二芙蓉词成，上合肥龚先生，用陈其年韵
作者：徐釚
朝代：清

我爱先生，兰畹花间，亦复为之。想琼楼玉宇，閒抛锦字，晓风残月，偶逗相思。夺却骚坛，撇残狂客，黄绢重题少妇辞。还须谱，倩银筝翠管，玉轸金徽。天街露冷烟霏。划不断、柔情世上稀。更兔园春老，宫怀磊落，龙门路杳，人想雄奇。绿野阴浓，碧纱烟笼，拈断霜毫色已飞。堪更羡，笑枝头红杏，压倒前题。雅健雄深，公岂逊之，焉数班扬。念纷纷项领，谁能推毂，丝丝烟雨，肯付冥茫。坐有布衣，交怜短褐，灶下芦中也激昂。仗短句，论平津东阁，今日谁长。追思剧孟欢场。便丞相、车茵醉不妨。况玉筝红袖，分行领取，银箫翠管，逐队翱翔。慷慨悲歌，嵚崎历落，铁板红牙总断肠。还太息，叹书生鹅笼，藩触羝羊。落魄堪悲，不数江东，二陆三张。况词追屈宋，哀吟入破，年惭终贾，苦调摧藏。清泪如铅，春愁似水，难博欢娱醉一场。堪怜处，恰花开蜀缬，鬓点吴霜。休嫌犊鼻凄凉。愿击碎、胡琴去故乡。忽传来好句，恍闻凤吹，携归清响，宛奏霓裳。坐炙鹅筝，閒排雁柱，红豆斜拖与绿杨。求益耳，虑买丝难绣，且缀兰香。
沁园春·砚池
作者：徐釚
朝代：清

湘竹生烟，剡藤铺雪，昼日初长。正梦吐江花，文成掷地，霞霏凤味，草圣称狂。石黛方添，隃麋再蘸，洒出龙蛇又几行。虾须卷，看杨花点点，飞入池傍。一泓澄似沧浪。但秋水、南华注两章。见翡翠床边，眼回雊鹆，珊瑚匣底，苔绣鸳鸯。群玉山头，沉香亭北，游戏人间翰墨场。吾倦矣，凭他妃子，去舞霓裳。
沁园春·读曹顾庵学士京华词，依韵奉柬
作者：徐釚
朝代：清

金马铜龙，游戏当时，犊车入燕。看禁烟藏柳，莺啼旧树，玉河浸月，雁诉遥天。华毂朱门，白衣苍犬，田窦纷纭绝可怜。归来好，有陶家松菊，谢傅林泉。旧游景物依然。倩纨扇、新词记往年。想漳水台空，梁园邺下，华清梦短，杜曲樊川。无数红牙，一群腰鼓，秋水春帆书画船。重来此，听黄鹂细啭，坡老堤边。
河满子·春夜棠村公席上观小伶演剧，同蛟门赋
作者：徐釚
朝代：清
体裁：词

小部钧天夜奏，听来如醉春酲。赢得司空曾见惯，偏爱杜牧多情。记取当筵红豆，能消几束吴绫。锦瑟初停再鼓，琼丹细酌还倾。剩有鲛人珠一颗，彩鸾驾出云軿。惆怅马融帐底，风流那减安陵。
法曲献仙音·寄王编修季友、董庶常方南
作者：徐釚
朝代：清

董相江都，黑头王掾，同射策金华殿。宫柳飘飏，禁烟摇曳，寒食新词传遍。更人称，携湘管，侍史薰香畔。挥歌扇。思昨岁、旗亭赌酒，槐树下、击筑弹丝欢宴。转眼到鸾坡，看滚滚、金莲归院。戴笠回车，先焚却、君苗笔砚。纵雄文能似，流落不堪君荐。
洛阳春·寒夜同王惟夏、叶九来、李武曾、饮家华隐兄寓斋，用六一居士韵
作者：徐釚
朝代：清

霜浓烟瓦寒鸦语。惹炉烟频炷。酒香易水爱燕山，红滴槽床雨。羊裘不暖犹添絮。乱乡愁无绪。荆高市上且弹丝，问屠狗、曾逢否。
洞庭春色·题棠村词，遥为大司农苍岩先生寿
作者：徐釚
朝代：清

学海词源，功名胜矣，足并千秋。看曹刘沈谢，乃公驱遣，夔龙稷契，于帝旁求。累叶金貂连凤阙，那便少、车前拥八驺。经纶展，启沙堤黄阁，一半丹丘。满座邹枚宾客，较才雄、谁似君侯。记尚书红杏，金荃兰畹，坡仙铁板，玉宇琼楼。暂借度支元补衮，更头黑、三公笑白头。逢洗沐，坐蕉林书屋，细勒银钩。
浣溪沙·初夏
作者：徐釚
朝代：清

懊恼提壶唤客愁。小窗浓绿上帘钩。浅红深白一时休。闷诉落花莺舌老，閒思著絮柳腰柔。抬将倦眼倚高楼。
浣溪沙·寿云间宗人五十，宗人为相国曾孙，年少从军，兼工书法
作者：徐釚
朝代：清

青鬓童颜五十人。征衫空染洛阳尘。还看使酒傲平津。丹鼎乍调云母屑，蛮笺初写洛川神。右军书法是前身。
浪淘沙·咏万年冰
作者：徐釚
朝代：清

玉柱一重重。不响净琮。水晶殿阙晓朦胧。钩取瑩瑩方寸铁，何处蛟宫。香雪满帘风。寒压芙蓉。绿云轻刻小金虫。移向妆台偎翠袖，巧夺天工。
浪淘沙·咏万年冰
作者：徐釚
朝代：清
体裁：词

玉柱一重重。不响净琮。水晶殿阙晓朦胧。钩取莹莹方寸铁，何处蛟宫。香雪满帘风。寒压芙蓉。绿云轻刻小金虫。移向妆台偎翠袖，巧夺天工。
浪淘沙·岁暮风雪客邗江，同家安士作
作者：徐釚
朝代：清

残腊北风骄。雪压江潮。愁多怕听广陵涛。冻折梅花香梦冷，且度寒宵。孤雁叫江皋。归路萧条。玉钩斜畔影空遥。记取廿桥明月夜，几处吹箫。
淮行
作者：徐釚
朝代：清

藕花萧瑟野塘幽，五月淮行气似秋。桥市鱼虾争换酒，水田芊栗半盈舟。云移楚甸孤帆冷，树老隋堤片月留。莫向韩祠怨衰草，汉家陵庙已荒丘。
清平乐·咏茉莉
作者：徐釚
朝代：清

清芬飘飏。偏与黄昏傍。浴罢玉奴心宕漾。小缀乌云髻上。定瓷渍水初开。春纤朵朵分来。半晌鬓鬟撩乱，不教贴上银钗。
清平乐·春雨
作者：徐釚
朝代：清

梨花无语。断送春如许。因恁斜阳留不住。变做一天丝雨。帘前都满苔痕。魂消不等黄昏。柳眼皆含珠泪，山头错认巫云。
渔家傲
作者：徐釚
朝代：清

艾虎钗苻悬百结。兰桡重汎菖蒲节。影漾湖心清又彻。无休歇。子规枝上声声血。瘗玉埋香魂断绝。银涛江上空呜咽。莫把灵均閒话说。春纤捏。半湾逻逤沉檀屑。
渔家傲·望钱塘江
作者：徐釚
朝代：清

江面西风鳞甲细。冰车隐隐轰天际。昔日海门澄见底。蛟龙起。鸱夷怒涌银涛闭。廿载悲秋摇落里。茫茫百感生江水。沙树汀烟空倚徙。潮平未。从人指点青螺髻。
渔父·本意
作者：徐釚
朝代：清

鲈乡亭畔钓鱼翁。惯着蓑衣烟雨中。滩上雪，柳边风。况有吴江枫叶红。
游虎跑泉寺
作者：徐釚
朝代：清

山路馥幽花，探泉入溪谷。蓝舆过寺门，石骨乱飞瀑。跨涧饮列虹，方池浸寒玉。朱鳞戏碧波，翠藓上斑竹。绀殿俯冬青，齐奉古天竺。携樽塔院西，野梅傍山麓。因想坡公游，葛巾连野服。引瓷夜月凉，树下《茶经》续。甘冽赛中泠，七碗驱烦浊。余亦挂诗瓢，聊步古人躅。藉此一泓清，鉴彼须眉绿。
满庭芳·元夕陪司农公观灯小饮
作者：徐釚
朝代：清

鸳瓦楼明，水晶帘捲，踏歌声正喧哗。金凫银燕，曲曲小屏遮。掩映蕉林书屋，照牙签、玉轴堪誇。还妆点，六朝胜事，移上碧笼纱。开元全盛日，传柑灯市，渔鼓频挝。且衔杯低唱，追数繁华。最喜九衢灯烛，阑珊也、尚拨琵琶。朱阑转，星毬万点，大树烂银霞。
满江红 其一 寿禾中严质人
作者：徐釚
朝代：清

甲子重开，看双鬓、丝丝记取。休回首、高歌亢节，壮怀几许。击碎唾壶冰一片，蠹残书卷香千缕。待葛巾、野服友柴桑，翁为主。君平肆，谁堪与。子陵钓，空延伫。指南山作寿，苍崖高踞。华萼堂中迷昼锦，鸳鸯湖畔看烟雨。但芒鞋、竹杖偏山川，无他语。
满江红 其三 再叠前韵寄吴虞升。虞升北上后终日惘惘，昨得淮阳书，缕缕千言，情逾骨肉，感而有作
作者：徐釚
朝代：清

泪洒江干，添几尺、桃花春涨。想别后、篷窗千里，布帆无恙。忽寄短书看未了，重挑离恨眉尖上。感君情、缕缕几千言，江鱼饷。忆昨岁，萍踪漾。恰相遇，同欢唱，更吹箫市里，垆头沽酿。玩世吾从方朔醉，登山君觅卢敖杖。到而今、去住总飘零，真无状。
满江红 其二 次韵奉酬宋荔裳先生
作者：徐釚
朝代：清

彩鹢初停，柳塘外、碧波新涨。更堪喜、寒山夜半，钟声无恙。诗句自疑湘水阔，赋心却在梅花上。愧书生、餐字顿忘饥，神仙饷。抚瑶瑟，清音漾。最难和，高山唱。况新愁未洗，旧愁重酿。踯躅未能摹俊鹃，伶仃窃愿支筇杖。看穷途、俛首欲无言，萧骚状。
满江红 其四 广陵旅感
作者：徐釚
朝代：清

十里芜城，风景异、漫天飞雪。叹半载、蹇驴皂帽，空弹长铗。雁字不传云外信，梅花正忆窗前月。望乡关、咫尺路偏迷，堪呜咽。画虎志，终消歇。雕虫手，遭摧折。笑寒宵拥被，鹿裘如铁。世态何须防面冷，丈夫原不因人热。看热肠、清泪几销磨，英雄血。
满江红·吴越故宫吊钱武肃王，用岳忠武韵
作者：徐釚
朝代：清

电马霜戈，驰江上、怒涛始歇。誇保障、并吞割据，韩彭比烈。寂寞几堆羊虎石，凄凉一片铜驼月。忆白盐、担里是何人，关情切。故宫内，馀残雪。荒庙里，灵旗灭。笑宋家南渡，金瓯也缺。五国未曾生马角，五王莫漫啼鹃血。算原来、天道好循环，悲双阙。
满江红·哭合肥尚书
作者：徐釚
朝代：清

江左风流，今尽矣、管弦零谢。谁得似、尚书风度，围棋绿野。执法容台兼礼乐，禁中颇牧筹还借。更东京、党部廿年前，何为者。东阁闭，开樽夜。平津扫，趋朝罢。忆挥毫对客，词场惊诧。典尽金貂偿酒债，只留兰畹高声价。叹西州、寒食草青青，羊昙话。
满江红·寿禾中严质人
作者：徐釚
朝代：清

甲子重开，看双鬓、丝丝记取。休回首、高歌亢节，壮怀几许。击碎唾壶冰一片，蠹残书卷香千缕。待葛巾、野服友柴桑，翁为主。君平肆，谁堪与。子陵钓，空延伫。指南山作寿，苍崖高踞。华萼堂中迷昼锦，鸳鸯湖畔看烟雨。但芒鞋、竹杖偏山川，无他语。彩鹢初停，柳塘外、碧波新涨。更堪喜、寒山夜半，钟声无恙。诗句自疑湘水阔，赋心却在梅花上。愧书生、餐字顿忘饥，神仙饷。抚瑶瑟，清音漾。最难和，高山唱。况新愁未洗，旧愁重酿。踯躅未能摹俊鹃，伶仃窃愿支筇杖。看穷途、俛首欲无言，萧骚状。泪洒江干，添几尺、桃花春涨。想别后、篷窗千里，布帆无恙。忽寄短书看未了，重挑离恨眉尖上。感君情、缕缕几千言，江鱼饷。忆昨岁，萍踪漾。恰相遇，同欢唱，更吹箫市里，垆头沽酿。玩世吾从方朔醉，登山君觅卢敖杖。到而今、去住总飘零，真无状。十里芜城，风景异、漫天飞雪。叹半载、蹇驴皂帽，空弹长铗。雁字不传云外信，梅花正忆窗前月。望乡关、咫尺路偏迷，堪呜咽。画虎志，终消歇。雕虫手，遭摧折。笑寒宵拥被，鹿裘如铁。世态何须防面冷，丈夫原不因人热。看热肠、清泪几销磨，英雄血。
满江红·羽檄交驰，慨然有从军之志，感而赋此
作者：徐釚
朝代：清

宝剑装成，思燕颔、当年投笔。讵便少、乌号赤兔，流星霹雳。笳吹横天营壁冷，戈错匝地烽烟急。问何为、犹自著青衫，真无策。射虎恨，难消释。斩蛟志，今须毕。把茶经笛谱，忙忙收拾。生怕死埋白玉麈，且教醉拓黄金戟。看马前、飞檄扫千军，呼杀贼。
满江红·至锡山赠吴伯成明府，再用荔裳、顾庵诸先生原韵
作者：徐釚
朝代：清

九龙岩畔，翻麦浪、千村花涨。还更指、远山云起，危楼无恙。文采肯居吴质后，风流却在樊川上。倩司勋、司户两行书，看讼庭、帘阁夜香浓，挥毫状。
满江红·题柳村渔乐图
作者：徐釚
朝代：清

烟柳濛濛，斜抱着、清溪一曲。向此处、编篱晒网，牵船结屋。莺暖鮰鱼堆似上，水深莼菜寒于玉。枕晴川、泼眼入窗来，山光绿。雨初霁，分陶菊。炊渐冷，燃湘竹。听拍歌铜斗，何愁荣辱。鸦舅笼烟昏树绕，恶姑叫雨春田足。更月明、小艇剪汀莎，渔蛮熟。
点绛唇·雨窗不寐，和冶湄大令
作者：徐釚
朝代：清

飒飒乾坤，帘前暮雨西风透。秋潮如溜。铁骑声还骤。腹转车轮，绿鬓原依旧。君知否。一分重九。消得人儿瘦。
烛影摇红·除夕
作者：徐釚
朝代：清

隔岁东风，预欺旅鬓添华发。屠苏传遍，守兰缸、怎得消愁法。料是红闺早掩，诉灯花、向伊难说。除非好梦，归去相寻，不教閒杀。十万笙歌，繁华自趁江潮发。椒盘岁岁忆团圞，剪烛频移榻。那管今宵帐冷，真辜负、爆声喧热。定香桥下，嘱付双鱼，替传锦札。
玉楼春·睡
作者：徐釚
朝代：清

过雨园林铺似锦。洗砚刚留残墨沈。能消白堕只三升，堪爱黑甜尝一枕。着意东君憔悴甚。春困懒从花下饮。大槐国里正排衙，早被黄鹏惊睡醒。
玉漏迟·寄吴园次太守
作者：徐釚
朝代：清

新词歌禁苑，香名廿载，汉宫传早。出守前溪，白苧春衫萦绕。记得风流刺史，侧帽影、杯衔清沼。拂袖好。樊川梦短，黄鹂声巧。枉是鼓铗吹竽，却盼煞吴均，难追欢笑。炀帝宅荒，五湖里、乘烟棹。肠断参军一赋，鬓丝漾、心情未老。春雁杳。几时拾君瑶草。
玉簟凉·己未七夕，和其年韵
作者：徐釚
朝代：清

菡萏生香。望禁柳烟浓，未似江乡。穿针当此夕，漫亸却钗梁。纵今莲漏夜永，金门客、谁许清狂。只别院，有红牙齐拍，同唱伊凉。清光。玉绳低转，银汉斜横，牵起愁海难量。拥衾和月睡，且闲闭云窗。双鱼音信都断，怎能够、梦到回廊。风露里，怕天边、啼损残妆。
琐窗寒·奉和司徒公寒食悼亡，次原韵
作者：徐釚
朝代：清

禁火清明，春归天上，空传佳丽。梨花飞雪，吹落阑干如绮。掩流苏、环佩姗姗，壁间遗挂生绡腻。剩千堆麝粉，子规啼煞。柳绵初起。遥睇。纱窗畔，恰宝镜尘封，瑶台迤逦。綵鸾飞去，红杏词添憔悴。怅蕉林、退食归来，返魂香冷薰笼倚。漫伤神，奉倩诗成，只裹珍珠泪。
琐窗寒·旅梦
作者：徐釚
朝代：清

铜漏初沉，银缸欲烬，角声缭绕。孤枕寒衾，担误心情多少。帐钩才下暗香浓，朦胧月色犹相照。溯关河千叠，音书难寄，家乡空杳。静悄。兰闺里，愁煞梦儿，归路迷荒草。霎时欢聚，早被霜鸡惊觉。奈愁怀、蓦地重来，把梦一时忘记了。魂销也，又听鸦啼，说与谁知道。
画屏秋色·重九登姑苏城上作
作者：徐釚
朝代：清

鹤市登高日。舒倦眼、万叠青山攒碧。天外归帆，天际归云，断桥人寂。花草记吴宫、但野烧荒原堆积。且放却、登山屐。听城内哀笳，城边画角，无数通侯高第，建牙荣戟。追昔。可胜悽恻。麋鹿散、苍茫无极。阖闾基址，淮张宫殿，顿成遣迹。欹帽战西风，凭栏泪湿穷途客。短发萧丝槭槭。诸事总飘零，只有清秋过雁，凄断高楼颜色。
登燕子矶
作者：徐釚
朝代：清

危矶万仞郁嵯峨，吴楚青苍入望多。潮压上流江郢阔，天连平远片帆过。景阳兵合钟初断，《玉树》歌残水自波。几见新亭重洒泪，夕阳终古叹渔蓑。
登舟凤楼和杨铁崖原韵
作者：徐釚
朝代：清

危楼千尺傍云梯，帘卷晴空雉堞齐。丹凤朝飞银汉接，苍鲸夜吼海天低。潮声欲落青鸾杳，树色全荒杜宇啼。笑问三姑寻弱水，长川东注几曾西。
百字令·寿大司寇宋公
作者：徐釚
朝代：清

尚书红杏，念隃麋醉染，双鬟争羡。宣武门东开邸第，疏柳两行葱茜。女乐生徒，碡簪珠履，夜夜张灯宴。鹦哥能说，雕梁又来双燕。追忆报法霜严，青蒲白简，岳耸延英殿。帝曰皋陶惟汝弼，草绿园扉都遍。萧相功高，于公门大早，筑沙堤换。回头笑问，梅华赋是公擅。
百字令·棠村公席上咏米家灯，和其年韵
作者：徐釚
朝代：清

晶帘才下，掩红篝翠幕，曲栏低亚。燄吐兰釭花结蕊，人倚纱屏如画。烟缕香尘，縠裁宝雾，遮莫分真假。閒来斗巧，虫鱼历历堪写。应忆天宝年时，开元盛日，小试传柑夜。金燕钿蝉曾不再，只剩霜浓鸳瓦。喜值良宵，春灯百盏，背立华堂下。火阑珊处，旧愁今夜重话。
百字令·索汪蛟门舍人新词
作者：徐釚
朝代：清

金门游戏，向人间唾咳、皆成珠玉。司马愁消方朔倦，傅粉薰香鹿鹿。才子吟红，佳人拾翠，辛柳真臣仆。新词好寄，与君齐被丝竹。怜余如此飘零，劈笺飞檄，夜夜燃官烛。肠断西泠衰草暮，何况荆高哀筑。驱驾花间，颉颃兰畹，两者先生足。先生不弃，贻予黄绢千幅。
百字令·题竹垞图
作者：徐釚
朝代：清

春明梦断，小长芦、重整数间茅屋。晴日疏窗烟缕散，浅露一丛寒玉。扑鹿沙沤，惺忪岸柳，暗水当门缘。曝书亭子，与谁消夏同曝。恰喜短棹频过，深杯屡把，不远江乡曲。细按蘋洲渔笛谱，醉劈蛮笺十幅。衮衮诸公，万人海里，只是相争逐。输君高卧，垞南垞北皆竹。
真乘寺散步有感
作者：徐釚
朝代：清

废寺残碑锁绿苔，客怀羁寂好谁开。欲追胜事寻仙迹，先觅真乘上讲台。云起司空回翠壁，天连衡岳压黄梅。不堪指点前朝事，犹有胡僧话劫灰。
离亭燕·偶忆
作者：徐釚
朝代：清

记得鸦鬟初剪。娇晕额黄低浅。叠枕添香薰翠被，曾把鲛绡偷染。悄悄怕防闲，早被鹦哥听见。桂子樱桃呼遍。谁锁东风庭院。憔悴章台杨柳色，此际绿阴浓满。懊恼是西陵，牵惹离亭飞燕。
秋霁·九日灵佑宫登高，和棠村公作
作者：徐釚
朝代：清

戏马台荒塞雁杳，珠宫罩却烟霭。市上吹箫，垆头击筑，旧日酒徒谁在。朝衫典却，祇馀双鬓西风外。嗟索米，辜负题糕，触目愁无赖。呜驺喜至，佳客携樽，宣武风流叹难再。倚高寒、帝京千里，桑乾水绕浑如带。休蹙眉心远黛。且凭杰阁，西山爽气飞来，萧萧落木，静闻天籁。
绮罗香·柬檗子，兼忆茂伦、雪客
作者：徐釚
朝代：清

碧树城西，乌皮几上，脱帽群呼小友。落拓周郎，顾曲时时载酒。记昨年、雪藕初尝，又今年、霜柑暂剖。想书仓、腹笥便便，中原鞭弭吾何有。平津东阁如云，扫六朝金粉，才华八斗。炊熟胡麻，又斸花间杞枸。红尘里、几堆皂帽，真江畔，一湾春柳。向雪滩、钓叟呼余，余日如君否。
绮罗香·燕京市上得佛手柑，贻棠村公并缀此词
作者：徐釚
朝代：清

抹丽馀香，霜柑未破，月冷苑墙宫树。刚挂银鱼，转忆蕉林深处。妒橙黄、纤手初擎，羞橘绿、樱桃微注。最堪怜、瓯越才来，北方佳果还如许。故园莼菜渐老，青李来禽又过，应添愁绪。酷爱清芬，閒写断肠新句。江路远、红友无凭，倩乌丝、苔笺裹去。笑连枝，合掌和南，散花深夜雨。
罗敷媚 其一 无题，用香严斋词韵
作者：徐釚
朝代：清

梵字阑干银屈戌，锦瑟欢逢。弹破春风。都在花香鬓影中。帘前鹊脑烟初散，惜别匆匆。翩若惊鸿。顿隔屏山路几重。
罗敷媚 其三 无题，用香严斋词韵
作者：徐釚
朝代：清

双文两小心情减，往事休论。月晕灯昏。记得柔奴污酒痕。谁家玉笛琼楼下，吹断香魂。一缕温存。也算东君一度恩。
罗敷媚 其二 无题，用香严斋词韵
作者：徐釚
朝代：清

绿熊小簟红蕤枕，春笋亲携。月照窗西。半晌微闻笑语低。惺忪睡怯兰缸灭，又被荒鸡。惊醒双栖。恼煞霜天哑哑啼。
罗敷媚 其四 无题，用香严斋词韵
作者：徐釚
朝代：清

酒阑便忆年时事，彻夜欢娱。锦幕芳襦。销得春风一斛珠。而今零落谁知道，梦见罗敷。帐冷衾孤。燕子雕梁到也无。
罗敷媚·无题，用香严斋词韵
作者：徐釚
朝代：清

梵字阑干银屈戌，锦瑟欢逢。弹破春风。都在花香鬓影中。帘前鹊脑烟初散，惜别匆匆。翩若惊鸿。顿隔屏山路几重。绿熊小簟红蕤枕，春笋亲携。月照窗西。半晌微闻笑语低。惺忪睡怯兰缸灭，又被荒鸡。惊醒双栖。恼煞霜天哑哑啼。双文两小心情减，往事休论。月晕灯昏。记得柔奴污酒痕。谁家玉笛琼楼下，吹断香魂。一缕温存。也算东君一度恩。酒阑便忆年时事，彻夜欢娱。锦幕芳襦。销得春风一斛珠。而今零落谁知道，梦见罗敷。帐冷衾孤。燕子雕梁到也无。
美少年·夏夜，用棠村词韵
作者：徐釚
朝代：清

晶帘乍捲时，沉水香千缕。偷弄玉箫声，翻作新愁谱。不寐倚桃笙，更漏频频数。冰骨自清凉，休倩芭蕉雨。
翠华引·题湖心亭
作者：徐釚
朝代：清

弦管四围缭绕，楼台三面参差。山色喜晴喜雨，湖光宜酒宜诗。
聊城
作者：徐釚
朝代：清

闻说聊城箭，曾传燕将书。孤危忠乃见，反覆志安居。但计奇功就，终成霸业馀。未因蹈东海，国士岂关渠。
荷叶杯 其一 归思
作者：徐釚
朝代：清

小立黄昏庭院。难见。残月又如钩。谁怜独自拥衾裯。愁么愁。愁么愁。
荷叶杯 其二 归思
作者：徐釚
朝代：清

忽听雁声凄警。哀哽。清泪滴罗帏。小腰应减旧时围。归么归。归么归。
荷叶杯·归思
作者：徐釚
朝代：清

小立黄昏庭院。难见。残月又如钩。谁怜独自拥衾裯。愁么愁。愁么愁。忽听雁声凄警。哀哽。清泪滴罗帏。小腰应减旧时围。归么归。归么归。
菩萨蛮·渡江
作者：徐釚
朝代：清

六朝都被江潮打。兴亡阅尽今非也。滚滚水东流。难浇万斛愁。风恬鱼浪簇。帆影摇空绿。往事恨难平。降帆出石城。
菩萨蛮·题蓝涛画花鸟
作者：徐釚
朝代：清

鹅溪一幅胭脂染。粉堆露洗芙蓉面。靧面学桃花。秋江怜煞他。枝头閒小鸟。啼断烟波晓。细草间疏红。还多杨柳风。
菩萨蛮·题蝶庵词，寄阳羡史云臣
作者：徐釚
朝代：清
体裁：词

浓阴欲洗桐花甃。旗亭一曲抛红豆。唱到蝶庵词，开残芍药时。子规啼不住。归梦牵人去。烟艇几时移。从君罨昼溪。
落花篇
作者：徐釚
朝代：清

洛阳城外花如绮，洛阳城内歌钟起。一夜东风吹满枝，片片花飞逐江水。江水春流暮转深，江干日暖生紫蘋。参差碧树波光里，荡漾红潮愁杀人。忆昔郊原全盛日，芳菲千里春如织。香车翠幰掩红妆，宝勒金羁跨紫陌。陌上游丝争绕树，娇莺乳燕纷相度。桃李蹊成白日斜，棠梨院锁黄昏暮。谁料繁华类转蓬，纷纷堕紫又飘红。杜鹃血染胭脂里，蛱蝶魂迷芳草中。叹息年光空自好，玉颜零落凭谁保？花谢花开无尽期，委地飘阶不须扫。别有佳人敛翠眉，翩翩衫袖泪双垂。明年依旧花争发，开落庭前知为谁？
蓦山溪·题樊圻画揖石斋图
作者：徐釚
朝代：清

周旋一室，妒煞嵇康懒。著汝旧青衫，呼石丈、欲浇茗椀。短垣缭绕，染半幅鹅溪，团秋玉，注春泉，架上琴樽满。松菊当窗，同拌青精饭。开卷斗嶙峋，最难忘、素瓷红盏。公然小揖，莫怪是痴癫，韩陵话，郁林携，不把閒愁管。
蓦山溪·题樊圻画揖石斋图
作者：徐釚
朝代：清
体裁：词

周旋一室，妒煞嵇康懒。著汝旧青衫，呼石丈、欲浇茗碗。短垣缭绕，染半幅鹅溪，团秋玉，注春泉，架上琴樽满。松菊当窗，同拌青精饭。开卷斗嶙峋，最难忘、素瓷红盏。公然小揖，莫怪是痴癫，韩陵话，郁林携，不把閒愁管。
蕙兰芳引·咏珍珠兰
作者：徐釚
朝代：清

夏日恹恹，人睡醒、蕊兰芳馥。暮雨似潇湘，枝叶平分黛绿。旅怀无赖，倚桃笙、恰逢新沐。待携来床伴，细裛清芬簌簌。盆内丁香，帘前栀子，是儿堪续。更翠钿斜簪，宜衬云鬟绣褥。越罗裁罢，手摇斑竹。只说他，香泛绿珠千斛。
虞美人·梅影
作者：徐釚
朝代：清

笼烟带月黄昏悄。蘸墨知多少。玉娥睡醒怕东风。背立墙阴移过烛花红。暗香转被添螺黛。掠鬓霜姿改。天寒漏永几多愁。驿使难凭疏景梦江楼。
蝶恋花·冶湄大令嘲予迟至，戏为解嘲
作者：徐釚
朝代：清

閒画眉峰青未了。懊恨斑鸠，啼断红窗晓。才忆钱塘苏小小。别离依旧东风杳。怕说西泠双睡鸟。一叶兰舟，载得愁多少。束翠添香幽梦悄。从今打叠重烦恼。
蝶恋花·咏杨梅
作者：徐釚
朝代：清

纨扇生风人衣葛。尝尽樱桃，又过黄梅节。青李来禽閒抚帖。生生啮碎胭脂雪。冰椀盛来消暑渴。可似杨家，佳果江南绝。点破绛唇才一撮。轻罗色染春纤捏。
蝶恋花·咏杨梅
作者：徐釚
朝代：清
体裁：词

纨扇生风人衣葛。尝尽樱桃，又过黄梅节。青李来禽閒抚帖。生生啮碎胭脂雪。冰碗盛来消暑渴。可似杨家，佳果江南绝。点破绛唇才一撮。轻罗色染春纤捏。
蝶恋花·咏杨梅
作者：徐釚
朝代：清
体裁：词

纨扇生风人衣葛。尝尽樱桃，又过黄梅节。青李来禽闲抚帖。生生啮碎胭脂雪。
冰碗盛来消暑渴。可似杨家，佳果江南绝。点破绛唇才一撮。轻罗色染春纤捏。
蝶恋花·客中感春
作者：徐釚
朝代：清

侬似浮萍漂泊里。不道留侬，到便侬留住。柳絮随风花落处。为侬又惹閒情绪。红泪抛残无一语。滚滚难描，最是伤春句。试问荼蘼开似许。如何春又将归去。
蝶恋花·画眉鸟
作者：徐釚
朝代：清

春锁阑干小睡足。粉粉朱朱，巧映斑斑竹。不许鹦哥为眷属。雕笼自踏连枝木。斜带远山新似沐。老去秋娘，输与双蛾蹙。宛转啼声防断续。黄鸲偷却眉心绿。
蝶恋花·送沈又文随宋荔裳先生入蜀，同伯紫、蛟门、湘草、雪客、纬云、元礼及家方虎作
作者：徐釚
朝代：清

天际巴流锦字缬。栈道云深，好扈严公节。一曲骊驹歌未歇。柳绵乱落疑残雪。拍遍阑干声正阕。带减堪怜，准傋愁肠绝。玉笛梅花吹又彻。休听杜宇枝头月。
行香子·归兴
作者：徐釚
朝代：清

莺舌初圆。唤醒啼鹃。叹劳劳、旅鬓徒然。翩其反矣，不受人怜。学嵇康懒，倪迂癖，米痴颠。收拾残编。早买归船。算匆匆、世事空煎。翩其反矣，且自随缘。觅三间屋，数竿竹，一池莲。
解佩令·早春听云居寺僧弹琴
作者：徐釚
朝代：清

东风吹鬓，韶光暗去，怕难支、羁怀情绪。自听沙弥拂玉轸，缭垣低处。恍潇湘、泪啼姚女。灞亭秋老，枫江雁叫，入清商、弹来如许。飒飒凄凉小窗下，浑疑烟雨。问梅花、此情谁诉。
解连环·用李十九武曾韵，送孙恺似之凤阳
作者：徐釚
朝代：清

昨宵凉雨。舞馋蛟乱叶，激成凄楚。何况是、衰柳旗亭，绾皂帽青衫，一鞭回去。未酣邯郸，且莫付、龟兹小部。向濠梁、暂赋依刘，曾记征衣着处。狗屠共谁问否。惜李郎才调，神伤卫虎。到官阁、醉染隃麋，谩劈阮吹箫，辟寒避暑。閒话莼鲈，又牵惹、离愁如絮。待看花、宴吃红绫，去天尺五。
诉衷情·寒夜
作者：徐釚
朝代：清

霜华初堕湿红楼。悄坐拥香篝。撩人薄寒天气，清冷怯凝眸。宝鸭睡，篆烟浮。理衾裯。几声街鼓，万种离愁，都上心头。
误佳期·离情
作者：徐釚
朝代：清

深锁沉沉院落，睡起鬓丝慵掠。从头细诉订山盟，侬意原非错。地久与天长，谁料成担阁。呢喃双燕语雕梁，也骂郎情薄。
谢池春·柬毛大千广文，兼寄大可
作者：徐釚
朝代：清

大小毛生，岂让谢家池草。验鬓丝、心情不老。马曹萧寂，苜蓿盘空抱，妒歌楼、碧笙缥缈。劈笺索米，何日寻君醉倒。被晴湖、桃花微笑。堪怜好景，过苏堤春晓。暮潮回、且乘烟棹。
貂裘换酒·寄梁冶湄，时擢延平守
作者：徐釚
朝代：清

曾记西湖醉。恰清明、画桡箫管，满城桃李。小住为佳垂手别，越鸟燕云无际。羞割肉、一官如寄。别后双鸿时见忆，奈君腰、久折伤流辈。乘五马，便应喜。鸥眠波冷衰荷醉。响渔叉、月明花港，儿童歌起。残碣菊香坟尚在，半阕凄凉何已。真好事、惟吾与子。抛却杭州今已去，想勾留、一半烟和水。闽州荔，又尝矣。
贺新凉·何梅庄太守招集江淮同人，公宴长安邸中，即席赋赠
作者：徐釚
朝代：清

满泛觥船酒。尽占断、沉沉街鼓，当筵红豆。东阁观梅诗兴好，更擅才华八斗。恰逢着、小春时候。回首兰亭风日美，念书从、宛委山中授。钱一个。今何有。霜摧宣武门前柳。看多少、邹枚词客，徵车辐辏。咸向纱橱听玉笛，急管哀弦徐奏。只当日、庐陵堪偶。白练裙拖鹅换字，爱使君、醉染霜毫透。谁不羡，会稽守。
贺新凉·岳州大捷，上以二月二日宣凯，是日大雪
作者：徐釚
朝代：清

雉尾霞如绮。恰天边、巴陵露布，随风偕至。铁骑蹴云开辇道，下界欢声鼎沸。应不数、棘门儿戏。熊耳山高齐积甲，笑从今、白占升平世。花六出，真祥瑞。歌传黄竹君王喜。看重重、水晶宫殿，璇铺珠缀。更向瑶台高处望，疑布江边鱼丽。想空壁、三千如是。舞罢玉龙纷綵伏，晃银鲜、片片遥空坠。铙竞唱，催征骑。
贺新凉·旅况自遣，用雪客秋水轩倡和词韵
作者：徐釚
朝代：清

双鬓萧骚卷。金台侧、旅魂空飏，病魔难遣。只立低徊形共影，况是烛花垂泫。提别绪、春蚕蒙茧。开箧鲛绢浑似锦，裹相思、珠泪成深浅。离恨锁，眉难展。五陵年少都通显。叹狂生、胡琴击碎，唾壶敲扁。昨夜邯郸曾入梦，惊断寺门荒犬。犊鼻裤、何时其免。饱杀侏儒臣饿死，怪秦皇、不尽烧坟典。肠欲断，西风剪。
贺新凉·至毗陵谒纪光韩郡伯，与曾青藜话旧，再叠秋水轩韵
作者：徐釚
朝代：清

身似飘蓬卷。最难忘、雨萍风絮，饥驱愁遣。忆昔相逢燕市日，别泪今朝犹泫。来握手、芒鞋重茧。月黑城东射虎路，绕秋花、竹马欢非浅。参佐重，谋猷展。多君倚马才名显。笑微躯、平津才扫，又寻卢扁。回首软红尘十丈，争似桃花鸡犬。捉鼻事、吾知其免。美酒兰陵应共醉，念黑貂、裘敝还须典。凭夜话，西窗剪。
贺新凉·题顾舍人侧帽投壶图，次成侍中原韵
作者：徐釚
朝代：清

作达何妨耳。任猜嫌、六朝人物，过江门第。稷契许身原不薄，争识乃公此意。也只要、一人知己。匣冷鱼肠壶注矢，倩谁侬、揾住英雄泪。看写照，情如水。记曾绮席同沾醉。笑回头、夷门渐老，不逢无忌。胡粉搔头聊自噱，击筑弹丝而已。閒共话、拂衣追悔。宫柳轻烟寒食近，盼仙韶、再奏龙池里。游侠传，君休记。
贺新郎·庚戌九月为既庭师五帙，浪迹燕齐，未获捧觞称庆，隔岁归来，绘云松图补祝，时辛亥正月望后，梅花盛开日也
作者：徐釚
朝代：清

玉磬山房好。算从前、风流文沈，真堪压倒。绝学河汾还记取，莫问蓬莱瀛岛。喜立雪、门庭却扫。欹帽巡檐无个事，索梅花、铁笛舒长啸。谁种就，金光草。子云阁上欣相召。指狂奴、频年漂泊，雪泥鸿爪。同学少年都不贱，只有侯芭渐老。直愧煞、文章庾鲍。弹铗归来空袖手，话秦松、记得烟云绕。聊绘取，期壶峤。
踏莎行·愁
作者：徐釚
朝代：清

着地寻来，无端牵惹。一生锁住眉尖下。如呆似梦复如痴，怜伊倒被心肠挂。脉脉红楼，萋萋绿野。一江春水茫茫泻。好花明月总怜人，小窗弹破凄凉话。
踏莎行·题范廉夫松下小照
作者：徐釚
朝代：清

范叔寒耶，宽衣博带。科头箕踞长松外。笼鳞战罢咽涛声，琤琮不减笙簧派。击筑相从，破琴未改。休休莫莫凭他怪。松风一枕熟黄粱，御沟桥下春如海。
送侯大年还江南
作者：徐釚
朝代：清

黄沙吹风暗京国，行子对面不相识。踯躅难寻故旧欢，终日城南望城北。忽逢侯生市上来，驻马相携饮百杯。十年倾倒足怀抱，长沙富贵何有哉。怒马高车去如驶，五侯七贵今如此。落拓谁留一布衣，羁栖且共居萧寺。萧寺论诗昼掩门，每当风雨坐朝昏。一饭未曾遇知己，何况当年国士恩。余昨偶从山东来，君今又向山东去。回首方思泰岱云，别离无那燕台树。燕台树下泪如线，此行羡子归乡县。阁上如逢扬子云，道余挟策犹贫贱。
送方尔止还金陵
作者：徐釚
朝代：清

尔从霅水来，片帆不肯住。乘风夜过洞庭西，芦花瑟瑟满寒渚。渚清沙白今送君，朔风旅雁高入云。官司捉船船户避，津吏前头不敢行。问君归思一何切，笑指征衣已百结。旅馆朝来花正繁，客愁今去柳堪折。双桨随君送君去，莫忘江城离别处。遥指金陵宫阙旁，蒋山夜火乌栖树。
醉春风·艳情
作者：徐釚
朝代：清

烟暝兰膏坠。花影帘筛碎。耳听鱼钥漏沉沉，睡。睡。睡。良夜如梭，好天似水，肯辜鹣被。界粉香腮腻。半蝉乌云髻。眼睃鸳瓦月朦朦，未。未。未。瑞脑重薰，文犀再掠，且休厮觑。
醉花阴·灯下菊影，用易安韵
作者：徐釚
朝代：清

丝雨沉沉移白昼。红灯偎铜兽。秋影上窗纱，妙手黄荃，墨晕层层透。最怜酒冷香残后。泪粉沾罗袖。生怕拂玄霜，却笑花枝，形影俱同瘦。
醉落魄·被酒感赋
作者：徐釚
朝代：清

官亭日暮，柳绵已著斜阳树。心情小恶丝千缕。又值花飞，断送胭脂雨。唾壶击碎悲难住。银瓶指点尝清醑。雄心肮脏高歌去。袁伏羞呼，醉拍雕阑语。
采桑子·西陵吊苏小，用香严集韵
作者：徐釚
朝代：清

同心欲结西陵路，一点痴情。占断芳名。应驻芙蓉十二城。花开花落钱唐住，飞絮风轻。墓草烟生。犹倚垂杨屡唤卿。